
POETIS LATINO-POLONIS 


PROŒMIUM 


Incipienti mihi hanc qualemcunque Latino-Polonicæ 
poésis adumbrationem liceat primüm paucis exponere 
quæ causa fuerit cur opus tantà rerum varietate tanto- 
que temporum lapsu laboriosum aggrederer, quid tam 
insuetam inire viam impulerit. Nempé, quam, abhinc 
sex annis, ad novissimos Polonis resurgentis nisus 
Europa anxia et fremens penderet, memini quàm 
admirabili eloquentiæ flumine, quanto indignationis 
æstu, hosce Sorbonæ intrà muros, Polonicæ gentis 
patrocinium susceperit ille audientibus acceptissimus 
gallicæ poésis professor, vir justitiæ assertor pervicax 
et facundus. Audire etiamnunc mihi videor subitam 
illam, brevem et fervidam orationem, quà populi inson- 
tis supplicium velut anté oculos posuit et adstantium 
juvenum animos miseratione odioque succendit. Mox 
vero, ubi mens defervit et mecum reputavi quarè in 

Polonie defensionem vir quivis egregius constanler 
erumperet, succurrit id esse litteris peculiare et quasi 
proprium ut miseris opem ferant et impotentes sui 
tyrannos impavidæ aggrediantur, ita ut quodam divino 
numine constitutum sit virtutem, humani generis cha- 
ritatem, patrie libertatisque studium, quidquid de- 
niquà magni claris viris et populis inest, à litteris non 
separari. Venit enim mihi in mentem tot antiquarum 
civitatum, que, si priscis credimus historicis, Apol- 
line Musisqne faventibus creverunt, et quas, poëlis ad 
fortia facta civium animos erigentibus, litterze foverunt, 
illustraverunt posterisque in seternum commendavére. 
Quod Poloniæ né ipsius exemplo confirmaretur explo- 
rare decrevi, et esse quidem ut opinatus eram, brevi 
compertum habui. Nec mirum. Quis enim credat gentem 
omnibus ingenii fortunzeque dotibus quondam insi+ 
gnem poéticà laude caruisse et sibi carmina vindicare 
non posse, fortitudinis incitamenta et praemia? Fuit, 
fuit illud tempus, quo, dùm finitimi populi egestate, 
dissidiis et ignorantià laborarent, jam potens et exculta 
floreret Polonia et Europam virtute suà, insuperabili 
ceu objice, adversüs ingruentem Turcicæ barbariæ 
molem tueretur. Adfuére tune, non invità Minerva, 
vates, quibus, ut Polonos decet, amorem, patriam, 
bellum fidemque christianam canere cordi fuit et cives 
modo inter se dissidentes placare, modo torpentes exci- 
tare. Hisce autem poétis insigne quidem et commune 
fuit ut, patriæ linguæ velut immemores, latinà scribe- 
rent, et, Vistulæ ad ripas, Dacarum Getarumque sub 
finibus, antiquum romanæ Musæ decus pœnè renova- 

DE POETIS LATINO-POLONIS - 3 
rent. Quibus vero temporibus primüm latino sermoni 
studere Poloni inceperint, quo profecerint auspice, quid 
eis obstiterit, qui denique poëtæ Latino-Poloni exstite- 
rint, breviter et pro viribus exponere, si per judices 
licuerit, incipiam !. 


Devictum armorum vi terrarum orbem Roma coloniis 
suum fecit, quas non modo in Italià cæterisque gen- 
tibus Mediterraneo mari finitimis constituit, verüm 
etiam trans Alpes rudibus et ignotis populis immisit, 
romano imperio pro preesidiis propugnaculisque fu- 
iuras. Omissis enim tot et tantis urbibus, quas in 
Gallia, Iberia, Africa, Illyria, et Italia latini condidére 
coloni, quis nescit Pannones, Dacas, Mcesos cæteros- 
que populos quotquot Istri ripas accolunt, primüm à 
Romanis humanitatem edoctos, longé post eversum im- 
perium, victorum precepta servavisse, et Romanos, 
licet antiqua Roma jam non esset, constanter perman- 
sisse? Usos latino sermone, vestitu, cultu vicinarum 
gentium exemplum à priscis moribus non deterruit, et 


1. Debitas hoc loco Principi Czartoryski grates persolvere devo- 
tissimè mihi liceat, ob insignem præstilam benevolentiam et lau- 
tissimæ bibliothecæ reconditos thesauros, è quibus hoc totum, 
quodcunque sit, opus profectum est. 

eos etiamnunc dicas præsenti quâdam Trajani impera- 
toris memoria teneri!. 

Polonis aliter cessit: quippé quos Carpathii montis 
objice et inclementi coelo defensos romanæ legiones 
non modo non subegére, sed né attigére quidem, bar- 
baræque ipse gentes, que, Roma labente, totam Eu- 
ropam invaserunt, agro tamen patrio non pepulére. 
Regionem enim illam quae ab Odero ad Duinam et à 
Baltico sinu ad Istrum porrigitur, jam quarto à Chris- 
to sæculo, incolebant pastores, ab antiquis Sauromatis 
orti, quibus haee una vita fuit pecora pascere, immen- 
samve incultorum agrorum planitiem plaustris pera- 
grare aut bello finitimos populos ipsasque congeneres 
gentes exercere. Poétas Polonis, vel hoc tempore, non 
‘defuisse compertum est, moribus quidem suorum ac- 
éommodatos, qui, ut inter rudes litterarumque ignaros 
viros fieri solet, prima carmina sermone vulgari decan- 
tanda composuerunt. Solebant enim pagani Poloni 
modo rusticas nuptias cantilenis celebrare, quse re- 
citari etiamnunc dicuntur, modo, sub vespere, circà 


4. Testantur, apud Valachos, urbium virorumque nomina la- 
tinè sonantia, testatur villicorum habitus ab antiquo Latinorum 
cultu non adeó dissimilis, testatur deniqué animus vicinis Slavis 
infensus. Neque hane omittam professorum doetorumque virorum 
factionem, quie in cœtibus senatuque palàm versatur et vulgó 
dicitur, à præcipui oratoris nomine, Barnoutz. Cui si credas, Va- 
lachos Romanorum nepotes et, ut ita dicam, hæredes esse putes, 
quos proavorum memoriam claris factis adæquare et moribus præ- 
senti sæculo quasi reddere deceat : induenda igitur iterüm, licet 
sub alio Jove, Romanorum vestimenta, preetextas togas, leves tu- 
nicas et pepla pellucida ; maneipia rursüs in servitutem redigenda; 
redeundum ad fori controversias; quin ipsos paganorum Deos in 
avita templa, deturbatà Christi imagine, restituendos. 

ignem canentes saltare, modo hibernarum excubiarum 
teedium bellicis solari canticis(1). Carminum autem 
studium quantum tune fuerit, hoc ipsum ostendit luetuo- 
sum insuetumque silentium quod veterum annalium 
scriptores, obortà aliquà publicà calamitate, servatum 
notayt : nempe, fabuloso illo rege Popielo exstincto , 
quem, quüm ambitione exagitatus propinquos suos pro- 
ditione necavisset, subità vi murium cadaveribus erum- 
pente dilaniatum ferunt, hoc gens Polonica insigne 
luctds documentum dedisse dicitur ut repentè cantitare 
desierit. « Nullus citharæ sonus audiebatur in tabernis, 
» nulla cantilena puellaris, nulla vox lætitiæ resonabat 
» in plateis?. » 

Carmina autem illa slavicà lingua conscripta qualia 
tunc fuerint, è fragmentis dijudicari potest, quze, ab an. 
nalium scriptoribus servata et in latinum versa, singu- 
larem quidem tam antiquæ poésis simplicitatem et 
incomptam, ut ita dicam, testantur rusticitatem. Ab- 
jectus sermo, crebræ iterationes, ut in veleribus illis 
cantilenis adsolet, quae, per totam Europam eo tempore 
recitatæ, nomine complaintes dicebantur; versusque 
modo malé sonantes, modo claudi et adeo rudes ut à 
solutà oratione vix eos discernas, nisi syllabis conso- 
nantibus terni desinerent : quod manifesté indicat eos 
primüm cantu musicàque pervulgatos. Canunt autem 
plerumqué imperiti vates illustria viventium heroum 
vel principum faeta, defunctorumve vicem lamentan- 


4. Wiszniewski, Histoire de la littérature polonaise; Cracovie, 
Gieszkowski, 4840. 10 volumes in-8, tome Ier, page 201. 
2. Galli chronicorum Libris, pagina LXXX. 

tur, victoriasve à Polonis partas concelebrant, aut 
etiam aliquando mores satiris inerepant +. 

Gentem vero litterarum penitüs ignaram barbaroque 
more degentem fides christiana, ut cæteros Europæ 
populos, praeceptorum sublimitate latinique sermonis 
ope, ad humaniorem vitam non facilè quidem deduxit. 
Primus Polonorum apostolus, Beatus Methodius et ejus 


1. Afferre mihi liceat, exempli causà, carminis fragmentum de 
slavieà lingua in latinam versi, quo regis Boleslai Fortis funus ins 
compositis octonariis deploratur : 


« Omnis ætas, omnis sexus, omnis ordo currite, 
» Boleslai regis funus condolentes cernite, 
» Atque mortem tanti viri simul mecum plangite..... 
» ... Vos, qui torques portabatis in signum militiæ 
» Et qui vestes mutabatis regales cottidié (sic), 
» Simul omnes resonate: Væ, væ nobis hodiè! 
» Vos matronæ, quæ coronas gestabatis aureas 
» Et quæ vestes habebatis totas aurifriseas (?), 
, > His exuta, vestiatis lugubres et laneas. 
» Eheu! eheu! Boleslave, cur nos pater deseris? 
» Deus, talem virum unquàm mori cur permiseris? 
» Cur non priüs nobis unam simul mortem dederis?... 
» ...Et tu lector! bonæ mentis hac quaecunque legeris, 
» Quæso, motus pietate, lacrimas effuderis, 
» Multüm eris inhumanus, nisi mecum fleveris! » 


Alio carmine, quod undecimo quoque seculo tambis est compo- 
situm, laudatur insignis militis virtus ob servatam, in Plocensi 
pugnà, regis Casimiri Primi vitam : 1 


+ ... Siquidem non de nobilium genere, 

» Sel de gregariis militibus, 

» Quod bené Casimirus ei restituit in futuro; 
» Nam civitatem ei contulit 

» Et cùm dignitate inter nobiliores extulit... » 


(Vide : Galli chronicorum Libros, p. txxx1, et Paprolii, polonicè 
Paprocki, Equitum Polonorum Armorias, capite cui titulus De 
Aquilà.) 

discipuli, quàm in Slavorum innumeras tribus inci- 
dissent, communis originis memoria inter se conjunc- 
tas, patriorumque morum quàm maximè studiosas, 
hoc inprimis caverunt nà animos superbos et frangi 
nescios linguæ novitate severioribusque preceptis ab 
Evangelio deterrerent. Terrestribus igitur expostula- 
tionibus prudenter omissis et sacris ritibus slavico ser- 
mone celebratis, Christum Dei Filium felicissimè illas 
gentes edocuerunt Polonosque plurimos, Moraviæ 
autem plerumqué finitimos, ab idolorum cultu ad Græ- 
cam Ecclesiam deduxére. Christianos tamen primüm 
nullos nisi plebeios fuisse constat, ducem vero et pri- 
mores paganæ religioni addictos pertinaciter per- 
mansisse, donec catholica fides, foeminà juvante, ab 
Occidente iis illuxerit. Nempè, quüm forma et animo 
insignis Bohema puella, regio sanguine orta, nomine. 
autem Dombrowka, undecimo ineunte sæculo, duci 
Polonie Micislæ Primo nupserit, maritum frustrà 
reluctantem, post tertium annum, eo adduxit ut ad sacri 
baptismi fontes accederet. Tam, principis exemplo per- 
moti, priorem cultum abnuere magnates, Jordanoque 
primo Polonis: episcopo suadente, Posnensis ducatus, 
dein Minor Polonia, Silesia Mazoviaque catholicam 
fidem profiteri. Missi exindé à romano pontifice 
sacrati episcopi, gente italicà aut bohema ?, qui Polo- 


1. De Methodii sacris in Moravia itineribus vide doctissimum 
opus : Cyrille et Méthode, Étude sur la conversion des Slaves au 
christianisme, par Louis Léger, docteur és-lettres. Paris, Franck, 
1868, 1 vol. in-8. 

2. Bohemos, si Wiszniewski credimus, ceteris Slavicis genti- 
bus tum doctrinà longè præstitisse certum est; utpoté qui, nono 

nice Ecclesiæ præssent propagandamque fidem cura— 
rent; missi quoque sacerdotes polonicæ linguæ peni- 
tùs ignari; à Micislà et filio ejus Boleslao, qui primus 
regium nomen adeptus est, condita monasteria ; Beati- 
que Benedicti monachi arcessiti, qui fidem catholicam 
litterarumque studium per latinam linguam propaga- 
rent !. 
Quæ quidem omnia sacerdotibus primüm, favente 
rege, feliciter cessére; verüm ubi, Beati Methodii 
exemplum obliti, gentem indomitam et ferocem non 
jam suadendo demulcere, sed jubendo subigere tenta- 
verunt, protinüs odia creverunt, in vim et bellum, 
occasione dalà, mox eruptura. Polonos scilicet, avito- 
rum morum quàm maximé studiosos, agriculture dedi- 
tos, pauperes plerumqué et dominationis impatientes 
summoperé offendit incauta sacerdotum et presertim 
monachorum procacia, quüm, peregrini ideoque sus- 
pecti, slavicum sermonem dedignarentur, latinos autem 


jem sæculo, elementa vulgó noverint, decimoque sæculo scholam 
latinæ linguæ ediscendæ condiderint. Rarissimum quidem pro 
"temporum ignorantià scientiæ exemplum, quüm, anté decimum 
sæculum, per totam feré Europam vix judex princepsve reperiri 
potuerit qui nomen suum subscribere noverit, Othoque Primus 
Imperator, quartum et trigesimum agens annum, elementa primüm 
didicerit. 

4. Annis MVIII et MIX, condita ferunt à Boleslao prima Benedic- 
tinorum in Polonia monasteria, locis quæ dieuntur Chaumont, seu 
Lysa-Gora (in Sandomirensi palatinatu), Trzykrickzow et Tyniec. 
Eodem tempore, institutæ ab episcopis scholæ, in quibus procerum 
pueri latinè legere psalmosque cantitare docebantur; urbanusque 
episeopus, gente Romana editus, quüm ab Italia sacratus Szmo- 
gorziensis episcopus in Poloniam venerit, latinos libros manu- 
scriptos secum attulit et scholam, omnium antiquissimam, con- 
didit, in quà scholasticam primus professus est. 

ritus, latinam linguam invitis frustràque reluctantibus 
imponere aggrederentur, vetera pagani cultûs monu- 
menta destrui juberent, decumasque insuper duriüs 
exigerent. Exstincto igitur rege Micisld (A. D. 
MXXXVID, quüm uxorem Ryxam reginam, Casimiri 
Primi tutricem, propter germanicam originem et animi 
muliebrem impotentiam Poloni magnates regno pepu- 
lissent, sacerdotes quoque infensos sibi populoque 
invisos exulare jusserunt et christianam fidem ipsam 
frequentes ejuraverunt !. Orta deindé diuturna gravis- 
simaque tempestas, quüm, rege pulso et plurimis 
prineipibus de regno decertantibus, civile bellum reli- 
giosis dissensionibus exacerbaretur, hinc nobiles inter 
se inclementer pugnarent, illinc sacerdotes vix pro- 
prize saluti consulere, nedüm discordes animos placare 
valerent, rusticique, longiores injurias ulti, ferro et 
incendio omnia vastarent. Quo tandem ægrè à Casi- 
miro, post vigesimum annum, sedato tumultu, chris- 
tianam fidem ictu gravissimo conflictatam et litterarum 
monumenta eversa fuisse compertum est. Rex. autem 
omnium maximé clemens ac pius Casimirus, quüm in 
exilio puer Brunovilliers et Leodio à Benedictinis edu- 
catus esset, totiusque Polonie consensu revocatus, 


1. « Nonnulli siquidem nobiles Poloniæ, Satanà suggerente, onero- 

sam decumarum manipularium solutionem, onerosos christianæ 

religionis ritus ducentes, hi presertim qui in spurcitiis gentili- 

tatis nutriti jugum orthodoxum non facilè tolerabant, ad ritus 

redire prophanos et vetustam sacrilegamque vitam resumere, 

» et decimas lempore instituto non reddere, nec Ecelesias fre- 

» quentare, ministrosque el sacerdoles de eorum ecclesiis pellere : 
» frequenti conspiratione disponebant. » (Vide Dlugossi, Historiam 

Polonie, libro H, p. CLXXI.) 


vee ow 

hoc inprimis curavit ut catholicam fidem, exclusis iis 
quæ malè gesta fuerant, instauraret litterasque tandem 
suis commendaret, Polonis altrices futuras et educa- 
trices. Voti tamen non omnino compos fuit : religionem 
quidem, moderatà decumarum exactione et episcopis 
plerumque Polonis electis, in pristinam dignitatem 
brevi restituit et suorum animis adeo gratam fecit ut 
jam nullà vi, nullo casu ad hanc diem labefactari po- 
tuerit. Litteras vero Polonià, ut ita dicam, extorres, 
quis refovere valuerit, quüm undiqué elanguerent ? 
Duobus enim sæculis, undecimo scilicet et duodecimo, 
ii fuerunt Europæ motus, eæ bellorum vastationes ut 
jam Musis non esset locus et homines nihil nisi cædem 
spirarent; decimo autem et tertio, quam ingenia sacris 
bellis velut à diuturno torpore excitata reviviscere quo- 
dammodo viderentur, adeo præpotenti dominatu Eccle- 
sia tenebat omnia, ut nihil legeretur, imo nihil atten- 
tiüs scriberetur quod non ad theologicas quæstiones et 
controversias spectaret. Poloniam communi morbo la- 
borantem civilia primüm bella, scholasticæ deinceps 
argutiolæ à merà antiquitate deduxerant; recentior 
latinitas, omissis prioribus exemplis, omnia invaserat; 
düm de doctrinà Patrum, de canonibus, commentariis 
et glossariis disputabatur, oblivione condita jacebant 
et latinae et græcæ lingue miracula; quin ipse in 
pejüs vergebant jurisprudentia, philosophia et medi- 
cina; necdüm, ut in cseteris Europe partibus, anti- 
quarum damno gentilitiæ saltem crescebant litterze. 
Nequidquàm Casimirus Secundus, duodecimi jam sub 
finem sæculi, doctrinam omnibus adhortamentis proprio- 

que exemplo fovere instituit : quippe qui, litterarum 
quàm maximé studiosus, doctorum commercio libens 
uteretur, vitas Patrum et illustrium virorum legi sibj 
frequenter juberet, historiam Poloniæ ineundam Kads 
lubecio * mandaret et ipse latina carmina ad citharæ 
sonum recitaret. Ea vero fuit latinæ poésis oblivio ut 
né regio quidem exemplo in pristinam dignitatem tune 
restitui potuerit. Non tamen quod hoc tempore deessent 
qui latinos versus componere aggrederentur; omine . 
autem quàm infausto, vix fari, Apollinis pace, audeam. 
Duri et incompti claudive plerumque versus, barbarus 
sermo, longissimi verborum circuitus. Publicé autem, 
ut ita dicam, latina prostabat Musa, quàm jam nihil 
curaret ex iis quæ ad intima mentis spectant, nihil ab 
ipso poéta inventum caneret ; verüm, epitaphia scenicos- 
ve dialogos scriptitando, popularem gratiam aucupare- 
tur, facta jam penitüs plebeia. 

Scenicis autem ludis apud Polonos eamdem ori- 
ginem fuisse compertum est, qu: et in Occidente 
sotiis atque mysteriis, et, apud Graecos, antiquæ tra- 
goedize. Slavis enim et Pomeranis, dim pagana numina 
coluerunt, hoc moris fuit ut, festis quibusque diebus, 
fabulas gestibus expressas celebrarent. Bohemi agri- 
cole, si Kosmæ credimus, multo post christianam 
fidem acceptam, propè fontes et in silvas quæ pro 
sepuleris habebantur, dona Diis inferre frequentes 


1. Primus Polonorum omnium inter Cistercienses fratres Kadlu- 
becius adscriptus est, quüm cæteri conventus Polonos diutiüs re- 
pellerent, de quo, vel quinto decimo seculo, juste sunt habi'æ 
querimoniæ. à 

solebant, præcipuè tertià et quartà post Pascha domi- 
nicà die. Defunctis etiam parentibus, antequàm humo 
cadavera tegerentur, personati per vias et compita 
fabulas gestibus agere lugubresque cantus edere pro- 
perabant, sperantes scilicet mortuorum animis alle- 
vamentum indè venturum. At, quüm hunc morem 
Eclesia saepenumero damnaret neque tamen funditüs 
abolere valeret, factum est ut paulisper, Hierosolymi- 
tanorum bellorum et peregrinationum nomine, sacer- 
dotibus ipsis auspicibus, plebs sibi dilectam inprimis 
scenicorum ludorum oblectationem compararet. Nempe, 
quüm, sacras imagines petasis præferentes, longis- 
que pallis amicti que circüm serpentium pellibus 
distincta fulgebant, peregrinantes Roma, Loretà aut 
Compostellà in Poloniam redirent, subito concursu 
facto, antè ecclesi: fores aut in coemeteriis sedentes, 
peregrinationis primüm vices et miracula, dein Domini 
Passionem Beatæque Virginis Mariæ vitam narrare 
. consueverant ; mox, ubi spectantium frequentior coetus 
factus esset, asse dato fuleris erigi, utriculo turbam 
ciere, gestus agere et in modum dialogi verba con- 
texere. Hoc ludis Scenicis initium fuisse haud dubium 
est; quos tamen breviter à sacris ad profana delapsos 
atque etiam in templis habitos summi pontifices rursüs 
carpere non dubitaverunt!. Infeliciter quidem : crevit 


4. Millesimum et ducentesimum circiter annum, quam summus ` 
pontifex Innocens III Henrico Gneznensi archiepiscopo scriberet, 
ludorum in Polonià licentiam his verbis inerepuit : « Quod autem 
» interdüm ludi fiunt in Ecclesiis theatrales et non solüm ad lu- 
» dibriorum spectacula introducuntur in eis monstra larvarum, 
» verüm etiam in aliquot festivitatibus diaconi, presbyteri, subdia- 

enim in dies dialogorum studiuni, et hoc brevi factum 
est ut popularem quemlibet eventum modo vulgari 
sermone in compitis, modo latino in aulis aut monas- 
teriis subiti poëtæ concelebrarent. Poloni quoque, hu- 
jusce temporis auctorum communi exemplo usi, con- 
ceptas ingenio notiones corpore, ut ita dicam, induere, 
imo voce donare soliti sunt, ita ut Virtus, Honor, 
Pietas, Vitium et csetera ejusmodi scenam ingredi 
viderentur. Testatur hoc fragmentum fabulæ, que, 
post obitum regis Casimiri Justi (A. D. MCICIV), à 
primoribus regni fertur celebrata. Prodibant simul in 
scenam Jucunditas, Moeror, Libertas, Justitia et Pru- 
dentia, quae, defunctum regem collaudantes, se invi- 
cem solabantur. Jucunditas primüm, questa quod sibi 
comes Moeror, tam egregio extincto rege, datus 
fuerit, his adstantes verbis alloquebatur : 
« Non esl pudor pro dolore, 
» Sed est dolor pro pudore, 
» Nili acrimonia. 
Mærens queror de Mcerore, 
» Qui de meo serta flore 
» Nectit tam funebria. 
» Eram nupta plùs quam Regi, 
» Quem prefovi, quem prælegi, 
. » Regum super millia. 
» Hoc adacto mortis legi, 
» Ejus nece mox impegi 
» Necis infortunia..... 


x 


MOEROR. 


Causæ eausas aucupari, 
» Litem lite contestari, 


» coni insani: suse ludibria exercere præsumunt, » (Vide Browski, 
Historia Ecclesiastica, p. CXLIV.) 4 

» Juris est injuria. uL 
» Temet nostro sponte lari, po M 
» Cur sic infers? cur vulgari 
» Strepis impudentià ? 
» Foves planctum, foves luctum, 
» Fletum, quieso, ob quem fructum, 
» Lambunt noclicinia? 
» Cum his ducis aque ductum, 
» Cum his blandum scis deductum VN 
» Carpere per invia. ‘ 


JUCUNDITAS AD LIBERTATEM. 


« En Libertas! eccé soror! 

» Quibus arris fundat horror, 
» Pacta sponsalitia. 

» Sic suadeor, sic exploror, 

» His persuasa ut quid moror, 
» Probris ad opprobria. 


LIBERTAS. 


« ... Flet honestas, flet pietas, 
» Flet virtutum societas, 
» Omuis in angaria. 
» Sexus omnis, omnis ætas, 
» Rebus lætis fixit metas, | 
» Citra conterminia..... » 


Heec et talia inter se disserentibus effluunt sexcenti 
versus, numeris et desinentibus syllabis similes!, men- 
doso sermone barbarisque verbis obscuri adeo ut vix 
intelligi queant et nulla re nisi tædio pœnè somnifero 
sint insignes. 

Epitaphia non multüm scenicis dialogis dissimilia 
dicam, aliquando tamen stylo metrisque potiora, 
ut ex eo dijudicare licet quod, Hedvigis reginæ memo- 
riæ conscriptum, anno circiter MCCCIC, conjunctam 


1. Ad imitationem sacri cantici cui titulus: Stabat Mater. 


http://rcin.org.pl 


DE POETIS LATINO-POLONIS 15 


ejus ope Poloni: Lithuaniam et conversos fidei chris- 
tianæ Lithuanos rudibus quidem et incomptis distichis, 
ab ómni tamen poético afflatu non alienis, comme- 
morat : j 


« Hoc jacet Hedvigistumulo Regina, Poloni 
» Quæ merito regni nobile sidus erat. 
» Hwres Pannoniæ quondam felicis, iniquum 
» Cùm nondùm ferret Cæsaris acta jugum, 
» Exstitit hæc quondam Ludovici clara propago, 
» Qui rex Pannoniæ Sarmatiæque fuit. 
» Cujus in amplexum veniens Jagyello decorum, 
» Dux Lithuanorum Sauromatumque fuit. 
» Hedvigis thalamo junxit dua regna pudico, i 
» Copula Lithuanis facta Getisque simul. 
» Hæc quoque serpentes, ignem siivasque colentes 
» Duxit ad immensi numina magna Dei. 
» Se ratione gerens magnorum ex more virorum, 
» Subdita poené sibi; fastu abeunte, fuit. 
» Improba forté aliquos si quando pressit egestas, 
» Hunc largà semper sustulit ipsa manu..... 
» Civibus hæc tutrix mitissima, gratia dives, 
» His, qui fulgebant nobilitate, viris..... 
» Proptereà est populi multüm celebrata per ora, ` 
» Inelyta nil virtus, nil sua faeta negant. 
Hac faciente, viget quæ nune Academia doctis 
» Fundamen coepit principiumque suum. 
» Advocat hee doctos peregrina è sede magistros, 
» Colligit et celebres quâlibet arte viros. 
» Præmia lectori dat sulficientia doeto, 
» Sic elarum spargit nomen in urbe suum..... 
» Heu! quantos populo lux attulit illa dolores, 
» Quà regina solo transit ad astra ruens!..... 
» Dives pauperibus spes est sublata salutis, 
» Solamenque viris abstulit atra dies. 
» Plangite nune miseri, quibus est fortuna sinistra, 
» Occidit heu! vestræ spesque salusque rei. 
» Quod priüs ingenti sidus splendore micabat 
» Reginale, carens eccé nitore fugit. 
» Seilicet humane texuntur stamina vile, 
» Atque retexuntur, fata ubi dira volunt.- 


x 

» Credo equidem fatis Reginam ad tecta vocatam 
» Splendida Divúm, quos summus Olympus habet. 
» At vos, quos nondüin triplices rapuére sorores, 
» Reginam votis, oro, juvate piis, 
» Quam tu, summe Deus, nostra spes una salutis, 
» Parlieipem regni fae, precor, esse tui. 
» Amen? n.. » : 


Latinam poésim apud Polonos hoc tempore publicis 
rebus frequenter 'admistam ostendunt non solüm hzc 
qui suprà leguntur epilaphiorum fabularumve frag- 
menta, verüm etiam carmina ad instar chronicorum 
librorum composita, quibus victoriarum à Polonis par- 
larum memoria posteris commendabatur. Hujusce 
modi versus parietibus castelli Ladislai Jagellonis Cra- 
coviæ insculptos, ineunte quintodecimo sæculo, ferunt, 


1. Wiszniewski, Histoire de la littérature polonaise, tome (er, 
page 442. Aliud in ejusdem reginæ memoriam compositum epi- 
taphium omisi; quippé quod barbaris dissonisque verbis adeo re- 
fertum sit ut vix hexametrorum modus agnosci possit, et in dubio 
sit utrum distichis an Iambelegiacis alcaïcisve majoribus poëta uti 
intenderit, Quod quidem partim scribentis ignorantiæ, partim 
typographorum erroribus adscribendum censeo. Extremos tantim 
versus hic afferam, thm quod mendis minis seatent, tim quia in 
his Paradisi quedam mira legitur descriptio, ex quà facilè quis 
dijudicet quàm paganè et, ut ita dicam, turcicé Beatorum sedem 
hoc tempore sibi Christiani finxcrint : 


WFAN O Rex Polonorum, Reginam hane Polonorum 
» Suscipe locandam in Paradiso tuo (?), 
» Spirat ubi nardus, nascuntur aromata, nectar 
» Conficitur, sudant balsama, mella fluunt, 
» Dulcia mella fluunt, resonant harmonia, cantus, 
* » Pellitur undé fames, tollitur undé calor. 
» Odor ubi fragrat, rosa pullulat, scaturit amnis (2) 
» Ver ubi, non glacies, non ubi regnat hyems. 
» Amen.» ; 


(Vide Wiszniewski, loco citato. ) 

quorum vestigia, novissimis etiam annis, agnosci pote- 
rant. Quibus versibusiambicis sammoperè quidem rudi- 
bus et incomptis, ac veré lapideis, narrabatur reportata 


à Ladislao de Teutonicis equitibus Tanneburgensis vic- 
toria, A. D. MIDX : 


« Anno milleno quadragintesimo Deno, 
» Sub mensis Julii quintadecimà quà 
» Infrà missarum solempnia peracta die 
» Divisionis que luxerat appostolorum illis, (sic) 
» Eccè præstantuosa pomposa turba virorum, 
» Crucifiguiorum permixta nam Prutenorum, 
» Progreditur, armis spem tolam ponit in , 
» Spreto Deo cœli, jurant varié sue (?)...... 
» Vieloriam retinet primus omuino triumphus, 
» Altissimique consilio fit freta Domini. 
» Mittit legatos nudos gladios quoque binos, 
» Crucifigerum auxilium ut teneat nimium, 
» Ut quid loci eligat rex quod pugne placeret, 
» Monet, instat turba superba minis, 
» Spernens omnino treugam, federa, pacem, 
» Quas rex et ex tunc dare paratus erat. 
» Eccé Polonorum Vladislaus Rex, qui suorum, 
» Ut propheta David olim Goliam superavit, 
» Receptis gladiis nudis binis sibi missis, 
» Quam sibi placuerit quo pugne ( sic) lucta patrabit, 
» Hortatur suos cunctos dominosque.... 
» An gens irrilé..... inimica nimis...., 
» ..... Ad pugnam contempnet federa, pacem, 
» In nomine Domini precibus sancti Stanislai, 
» Armis justicie (sic) confortati procedimus, 
» Nam presumptuosa.... hee eruciferorum.... 
» Collocàrat aciem licet in locis elevatis, 
» Montanis ut sit cujus ima premat, 
» Gerne Deus mitis quid fecerit huc.... 
» Congressum igitur .... hortantibus illis, 
» Eccè repentinam dat gens... 
» Crucifigulorum pariter cernuntque suorum ruinam, 
» Sept quatdenis (?) cohortillis superatis eorum, 
» In campo Thymburg corruit princeps, 
2 

» Publicus qualis magister terree generalis Mariamburg, 
» Sic homo qui timuit primus.... 

» In campo Grinphet gladio prestrincius.... 

» Prostrati quorum millia permulta virorum. 

» Atque cunctorum ducem Marsaleus eorum, 

» Propter captivos duces milites que, cives 

» Atque pruthenos incolas innumeros, ` 

» Sed que (sic) pugnabat prius hec hostes superabat, 
» .... Duodena fuit quam Deus.... 

» Quidam steterunt, alii fugam tenuerunt. 

» Sola Dei bonitas, sed non humana pietas 

» Texuit hane spem belli prebuit que triumphum 

» Regni, coronam peperit turme que polone ( sic); 

» Ergó surgas, laudes Domino referas, 

» Te Deum laudamus, te que Dominum profitemur, 

» Laus et honor tibi sit Rex, Christe Redemptor (4)! » 


Hæc et talia scribentibus, latina poësis nondüm in- 
venta erat, quippé quibus deessent et patriæ latè paten- 
tis canendæ laudes, et puriora latini sermonis exem- 
plaria. Sed, quintodecimo sæculo, quüm hinc adnexus 
Lithuaniæ ducatus Poloniam, utita dicam, duplicatam 
in amplissimi regni dignitatem extolleret, illinc autem, 
capto Byzantio, ripas Istri populabundi Tureze perva- 
garentur, et Poloniam totius Europæ propugnaculum 
expugnarent, Græcique, barbarorum impetum fugien- 
tes, apud Polonos ut in cæteris Europæ partibus, asy- 
lum sibi quærerent, litterarum et elegantiarum om- 
nium futuri doctores, tüm subito inter Sauromatas 
quemdam ingenii florem aperiri videas et exstare viros 
qui renascentes undiqué litteras felicissime doceant et 


4. Versus ii in secretis Konisberg:e tabulariis asservantur, hac 
nolulà addità-: « Ista metro sunt de lite Pruthenorum et sunt con- 
scripta in castro Cracovie ad memoriam illius litis. » (Vide Voigt, 
Geschichte Preussens. VM, 99.) 

excolant. Præcipuos commemorare satis : Stanislaum 
Cyolek, natum A. D. MIDX XVIII, Posnensem episco- 
pum, antiquorum carminum accuratissimum servato- 
rem eumdemque latiné scribendo non infeliciter stu- 
dentem !; Adamum Swinka, unum è Cracoviensis 
ecclesise cathedralis canonicis, acceptum Ladislao Ja- 
gelloni et uxori ejus Hedvigi poétam?; Gregorium 
Sanoccium adeo litteris deditum ut poëtarum studium 
juvenum ingeniis non minüs necessarium quàm cibum 
corporibus diceret, et artem poéticam tam magni fa- 
cientem ut opera sua parcissimé amicis communicaret 
atque etiam aliquando quasi pudibundus abderet, licet 
elegidia, epitaphia et epigrammata quàm plurima 
conscripsisset *.Cæterorum ejusdem temporis latinorum 


4. « Hic, cùm poëlicæ rei inprimis faveret studio, non antiquis- 
» sima solüm, quibus, more institutoque veterum, res à Polonis 
» strenüe, fortiter, prudenter, feliciterque gest» continebantur, 
» carmina sepulcris suis et profundissimis tenebris in dias luminis 
» auras produxit, sed et sponte ingenio elaboravit. Hymnos, 
» ob egregiam rerum gravitatem et nativam sermonis elegantiam 
» mirifice extollit. » (Leulschovius, Antiquitates Polonis.) Stanislai 
» Cyolek opera omnia desiderantur. 

2. Vide Dlugosz et Paprocki (de Polonorum Equitum armoriis, 
paginà CCCCLIX.) Ex hujus autoris operibus supersunt tantüm ver- 
sus Zawiszæ Nigri laudi dicati et epitaphium in memoriam Hedvigis 
filie Ladislai Jagellonis compositum, quod si perlegas, nonnun- 
quàm Swinkam credas ad imitationem se contulisse suprascripti 
epitaphii quo majoris Hedvigis fatum deploratur. 

3. Epicedium de Ladislai Jagellonis Polonia» regis et supremi 
Lithueniæ ducis obitu elegis deditum. 2. Epitaphium Sophiæ 
reginæ Polonie, carmine elegiaco. 3. Elegidion quod Fr. Ga- 
brielis ex ordine minorum Agriensis tunc in Hungarià Episcopi, 
elegis invectivis contrà gentem Polonorum in vulgus sparsis, à 
Gregorio Sanocco Archiep. Leopol. oppositum fuit. — Sanocci poë- 
tica opera in unum collecta, hoc titulo : « Reverendi Patris Domini 

poétarum nomina tantüm commemorare licet : Beatum 
scilicet Casimirum, Beate Virginis pium constantem« 
que collaudatorem; Nicolaum Kotwitz, Sascrovicium, 
Joannem ab Oswiecin, Corvinum Cracoviæ decantato- 
rem,’ Conradum deniquè Celtem uberrimas Vistulæ 
ripas carmine huic flumini dicato celebrantem. 


iI M 


Duodecimo natam sæculo lentissiméque crescentem 
Latino-Polonicam poësim postquàm commemoravi, 
jam restat ut florentem vigentemque attentiüs des- 
cribam. Latinæ enim poési, ut in ceteris Europæ 
partibus, ita in Polonia, sextum et decimum felicis- 
simum quidem ac poené aureum fuisse sæculum haud 
immerito dicatur. Nec mirum, quüm  recentissimé 
repertis, excultis et in novam lucem per typos editis 
antiquorum poétarum carminibus, jam anté oculos 
quotidié versarentur greca et latina exemplaria , 
omni laude, omni admiratione digna, 


« Nocturna versanda manu, versanda diurnà. » 


Quid tim de scholasticis argutiolis? quid de contro- 
versiarum  disputationumque tenebris, quüm hinc 
picturæ sculpturzeque miraeula animos suprà terram 
Gregorii à Sanocco Archiepiscopi Leopoliensis orationes, epistole et 


carmina, » manuscripta in cathedralis Leopoliensis ecclesise sacra- 
rio diù servata novissimis tcmporibus destructa fuisse creduntur. 

eveherent et ingenuarum artium acerrimo studio velut 
inflammarent, illinc autem redditæ luci Musarum deli- 
ciæ græcam latinamve urbanitatem restituerent doctos. 
que viros, priscis temporibus veluti reviviscentes, paga- 
norum studio carminum raperent ? Polonos, ob acutum 
promptumque ad nova quælibet ingenium, ad anti- 
quitatis imitationem se subito et felicissimé contulisse 
certum est. Quin etiam eo tempore frequenter in Ita- 
liam migrabantur regni primores, litteris in Academià 
Bononiensi vel Patavinà operam impensuri et non nisi 
latinè loqui assuescebant'. Tradunt latine linguæ 
studium tüm adeo crevisse ut jam eà colloqui pcené 
vulgare factum sit. Critius, Præmislensis episcopus?, 
distichis latinis alternantibus, dùm cœnabat, cùm Italo 
Gundelio colloqui consueverat. Niegoscievius? Italos 
invitare solebat , quibuscum de aristotelicà philoso- 
phià, de scholasticà theologià, imo de mathematicis 
versibus dissereret. Quin et in senatu aut cum exte- 
rarum gentium legatis latiné loquebatur; latino ser- 
mone senatüs decreta, privilegia, diplomatica mandata 
publicæque epistolæ scribebantur , ita ut jam nullam 
rem nisi humillimam polonicé tractare fas fuerit. 
Exempli causà, malè tulisse Poloni dicuntur Sigis- 


1. Polonis nobilibus ab illo tempore in modum venisse dicitur ut 
jam non nativo sermone, verüm antiquà aut alienigenà lingua ute- 
rentur : latinà scilicet primüm, italicà deindé et hispanicà, gallicà 
exindè, quüm Ludovico XIV auspice floreret, anglicà vero, octavi 
decimi sæculi ad occasum, novissimè germanicà, aliquando et ara- 
bicà, potissime tamen polonica, ob ipsos patriæ casus duleiüs so- 
nante. 

2. Polonicè Krzycki, évêque de Przemisl. 

3. Polonicè Niegoszewski. 

mundi Primi funebre encomium à Maciejovio! episcopo 

nativo sermone compositum?. Polonie vero reges 

nullam non impendisse operam traduntur, si quando . 
viros antiquitatis peritos doctrinàque insignes ar- 

cessere valerent, quibus Cracoviam. Varsaviamve 

migrantibus, litterarum patrocinium commune jam ` 
Polonis Italisque principibus factum fuisset. Quàm 

perseveranter Muretum, Sigonium, Ursinum, Aqua- 

rium et alios non minüs eruditos viros Academiæ 

Cracoviensi Stephanus Battoreus adscribere voluerit, 

ex ipsius Mureti constat epistolis?. Nec infeliciter 


1. Polonicè Maciejowski. 

2. Stanislaus Zaborovius (Zaborowski) quüm eodem tempore 
grammaticum quemdam libellum latinè à se compositum iterüm 
ederet, hæc præfatione futura præsumebat : « Video multos hoc 
» nostro opusculo adjutos, haud parüm in brevi (licet enim vera 
» loqui) politioribus litteris promovisse, adeo ut confidant fore, 
» idque etiam in paucis admodüm annis, ut non in Rhenum modo, 
» quod Picus dixerat,sed etiam in Vistulam Tiberis fluxisse merito 
» feratur, neque vel Germanis, vel Italis ipsis in utriusque sermonis 
» cognitione Polonis juventus cedat. » 

3. Vide Mureti epistolam LXVI, libro I, ad Sacratum : «.... Ste- 
» fanus Polonis rex, qui et aliis regiis virtutibus ornatissimus est, 
» et supra omnes reges qui multis abhinc sæculis vixerunt exi- 
» mium habet, quod et amat unicé eruditos, et ipse omni elegantis 
» doctrine genere mirificé excultus est, miserat in Italiam unum è 
» domesticis suis, qui quasi delectum quemdam haberet prestan 
» tium doctrinà virorum eosque opimis admodüm propositis con- 
» ditionibus, in Poloniam invitaret, ad Academiam novam, quam 
» rex Cracoviæ instituere parabat. In mandatis aulem regiis, quod 
» ad alios quidem attinet, facta erat potestas ei qui hüc venerat 
» optimum quemque et in docendo exercitalissimum eligendi, de 
» tribus nominatim prescriptum erat, de me, de Carolo Sigonio 
» et de Fulvio Ursino, eà de re unus de primoribus illius regni 
» Joannes Zamoscius litteras ad me peramanter perque honorificé 
» scriptas dedit, Jam mihi illud sanctitatis et doctrine specimen 

quidem : quàm summi doctrinà viri, italicà gallicave- 
gente exorli, licet in Poloniam perpetuo transmigrari 

-abnuerent, remotam illam et extremis sub Europæ 
finibus quasi sitam regionem frequenter lustrarent 
* latinaeque linguæ studium verbis et exemplo fove- 
rent. Quod adeo crevisse fama est ut jam non solüm 
optimates, sed etiam ex infimà plebe viri atque ipsæ 
fœminæ ad usum latinæ linguæ se convertere coepe- 
rint. Latiné loquebatur Bona regina Sigismundi Primi 
uxor; latinas marito Barbara Zapolska scribebat epis- 
tolas, mox ad id ventum est ut latinam linguam-dis- 
ceret virguncula omnis, seu nobili, seu mediocri edita 
loco, ipseque aulæ regiæ ancillæ inter se latinè 
colloquerentur. Aurigas autem latino sermone usos 
esse fertur, teste Joanne Przembio, Gnesnensi Archie- 
piscopo. Quod quidem ita narrat Varsevicius : 
« Non possum non meminisse quid Joanni Pzembio, 
» Gnesnensi Archiepiscopo, summo illis temporibus 
» viro, sed paulo in suos indulgentiori, Sigismundi 
» Regis Poloniæ apud Ferdinandum Cœsarem legato, 
» Vienne acciderit, quam ejus quidam aurigæ præ- 
» grandi curru, octo equis junctis, ad secanda ligna 
» extrà urbem decessissent, et aut alterius sylvæ 
»ignari, aut longius iter veriti, in proximiorem et 
» Vienn: magis vicinam sylvam divertissent, que 
» Imperatoris ipsius non tam usibus quam deliciis ser- 
» vabatur. Ex hâc igitur sylvà, quàm prægrandem 
»illm lignis onustum currum Viennæ traherent, 


» Stanislaus Cardinalis Varmiensis (Hosius) gratuitam habitalio- 
» nem in palatio, quod Cracoviæ habet amplissimum, offerebat. » 

» Ferdinandus, ut eos est conspicatus, irà subito exar- 
» sit et aurigas cujusnam essent quæsitum mittere 
» et ipse demüm interrogare ipsos non dubitavit. Tam 
» quidem aurigas illos barbaris paucis illis latinis vo- 
» culis (si Deo placebant) sapientes , Archiepiscopi 
» Gnesnensis legati nati et Regni Poloniæ primatis ac 
» apud Coesaream majestatem Poloniæ regis oratoris 
» esse se testati sunt, et adeo latino sermone Cesari 
» respondere non dubitaverunt. Quo magis re, ut 
» fit, in risum versa, et quod ipsi etiam aurigae apud 
» Polonos latine loquerentur, omnibus inter se jocan- 
» tibus, jussi tandem impune sunt proficisci*. > 

Quse quüm ita fuerint, quis miretur Polonis poëtas 
non defuisse qui se litterarum antiquarum studio pe- 
nitüs dederint et patriæ laudes fataque modo prospera, 
modo severiora, necnon fortiter à principibus nobilibus- 
ve gesta posteritatis memorize tradiderint ? 

Quorum omnium primus Paulus Crosnensis?, ineunte 
sexto decimo seculo, operam felicissime navavit ut 
polonico-latinam poésim altiorem emendatioremque 
faceret et suos ad latinorum poétarum Augusti tempo- 
ribus vigentium et præsertim Maronis imitationem de- 
duceret. Ipse, ingenio doctrinaque insignis, quüm 
latinæ: linguæ ambages versuumque varios modos pe- 
nitüs noverit, incoepta nova adoriendi et positos ultra 
limites excurrendi exemplum suis dedit. Nempé, quim 
nemo, ut ita dicam, carmina latina anteà nisi perbre- 
vissima, et in satirarum, elegiarum, epigrammatum- 


1. Warszewicki, De legato. 
2. Gallice Paul de Krosna. 

ve modum condiderit, ipse, ingenii conscius, ad altiora 
evolare et læta tristibus miscere animo præsumpsit : 
elegias scilicet, elato nervosoque stylo insignes, acuta 
epigrammata cantilenasque non immerito laudatas, non 
:tolüm composuit, sed et panegyricos atque epithalamia 
: Polonis principibus dedicavit discipulosque ad inchoan- 
dum summum epici carmini laborem constanter est 
adhortatus !. à 
Eo magistro creverunt laudatissimi Polonarum 
Musarum latini alumni : Joannes scilicet Vislicius ?, 
Critius?, Hussovianus Mikolaj et Dantiscus‘. 一 
Pauca de Joanne Vislicio disseram; qui, si Vis- 
nievio credimus, emendata quidem et leniter fluentia, 
nullius tamen veneris carmina historico potiüs quàm 
epico more conscripsit. Hoc insuper vitiuni non effugit 
ut, quüm ad imitationem Maronis se conferret 5, idem- 
que se Divi Stanislai Beatæque Virginis famulum 
devotissimum esset professus, versus in christiane fidei 
laudem compositos paganis fabulis intermisceret et, ut 
ita dicam, fœdaret. Tribus libris elegisque versibus 
epicum carmen edidit, quo Prutenum bellum et victo- 
riam Grünwaldensem à Jagellone de Teutonicis equi- 
1. Crosnæ opera, plerumque typis non mandata ideoque omni 
‘tempore rarissima, nunc penitüs destructa desiderantur. 
2. Gallicé Jean de Wislitza. 
3. Polonicé Krzycki. : 


4. Polonicè Dantiszèk. 
5. Testantur subsequentes versus, è multis aliis segregati : 


« ..... Nonné vides bello fratres succumbere nostros, 
ON , Quadrupedumque sonum ingentem, strepitumque fugamque 
%\ » Cernis, et hostiles nostras superare phalanges 
1e "dii 前 » Et tu aras ac relligionem nunc struis altam... .. 
QJ ，…… Est mihi nympha Ruthenorum speciosa sub urbe, etc..... » 

tibus A. D. MDXVI reportatam celebravit!. Multa 
quoque magistri sui Pauli Crosnensis virtuti extollendæ 
dicavit opuscula, quibus grati animi reverentiam ad- 
mirationemque significavit. His versibus à Crosnà ef- 
flagitabat ut epigramma in libellos de Pruteno bello 
conscriptos conderet : 


« Sic tu, Paule, Ruthenorum celebranda virorum 
» Gloria, Sarmaticæ famaque barbarie, 

» Clarus es, ingenii clarà virtute coruscans, 
» Quod sevit cerebro Castalis alma tuo. 

» Thessalus Æacides hunc tollat et ejus amicus, 
» Nobilis ossa soli lausque Petethronii ; 

» Dantiscusque tuus tollat te, Suchteniusque, 
» Necnon Sarmaticis Crosna Ruthena locis. 

» Ille duobus erat clarus, tribus ipse nitescis 
» Discipulis : quoruin tertius esse velim, 

» Et multis aliis Helicona volentibus altum 
» Scandere.... » 


Cui contrà Crosna? : 


1. Teutonicorum equitum fugam clademque ita deseribit : 


© deese Extemplo terror percussit corda magistri 

» Atque ducum germanorum per moesta cucurrit 

» Pectora, frigidulos artus et pallida fecit 

* Ora viris, turpem resonans spem in cordibus ipsis 

» Arte fuge celeris vitæ reparare salutem. 

» Quisque suos hortatur equos germanus et optat 

» Currere; sed vallatus ab omni parte Polonüm 

» Agminibus, nec non nomadum nequit ille ferorum..... 
XY Hinc atque hinc divertit sese et volvit ad omnes 
» Partes; tum meditatur opem conferre saluti 

» Posse suæ; velut, umbrosá de valle, molossis 

» Cervus, et ipsa sequens canibus perterrita turba 
Currere in aérios colles nemorumque latebras 

Gestit, per dumos, sentes et opaca viarum, 

Casüs mortiferi metuens discrimina nulla; 

Sic etiam germana phalanx perterrita strage..... » 


2. Crosna ad Joannem Vislicium Pieridum cultorem, discipulum 
non penitentüm. 

« Gratulor ingenio, quod, me impulsore, novenas 
» Coeperit ardenti pectore adire Deas. 

» Bellorophontæi tibi jam scaturire caballi 

. » Incipit irriguis fons memorandus aquis, 

» Et Parnassiaeo libi jam revirescere monte 
» Gaudet Daphnæis Delphica sylva comis, 

» Castalides que tibi parili cerlamine Dive 
» Virginea texunt laurea serta manu... 

» Nee te proposito disterreat ulla benigno 
» Cura, sed inceepta dispatiare via. 

» Nam, licet accessus primis videatur acerbus, 
» Usu redduntur mollia cuneta suo. 

» Sie durum miro ferrum splendore nitescit, 
» Argentique nitens cedit ad usque decus. 

» Sic parva uridulas scintilla inflammat aristas, ^. 
» Sic fuligo amplas concremat atra domos ; 

» Sed tua né tenui lassentur lumina nervo, 
» Seriptaque sint stomacho displieitura tuo. » 


Praestantior Hussovianus Mikolaj poéta dicitur : qui, 
licet pauper et ægrotus lectulo poene continuo jaceret 
miseramque juventam immaturo senio traheret, carmina 
maximé pia latinóque sonantia, sermoni tamen ali- 
quando propiora, invitis medicis, composuit. Præci- 
puum suum opus et primum reginæ Bonæ Mediola- 
nensi, Sigismundi Primi uxori, dedicavit, quo mores et 
venationem Bisontis in Poloniæ silvis abditi descripsit. 
Beati Hyacinthi vitam dim commemorat, sæpè in pro- 
prii casûs deplorationem lamentaque et preces excurrit, 
eo laudabilior poëta quo majoribus vexatur molestiis : 


« Hinc anima:n peccata gravant, hinc effera corpus 
» Vis onerat morbi; brevis est jactura secundi. 
» Sed, vir sancte, tibi sim commendatus utroque, 
» Disparibus votis. Nam, si nocitura videtur 
» Alternis quæsila salus, hac parte dolores, 
» Qui, quamvis valeat, cito sit peritura, recumbant, 

» Illud fortunæ quævis tormenta fatigent. 

» Si tamen absque gravi damno res utraque possit 
» Robur habere suum, sub conditione vocatus 

» Profer opem precibus lapsos in corporis artus, 
» Ærumnasque meas coelesti comprime nutu. » 


Andreas Critius, ttm ingenio, doctrinà et amantis- 
simo patriæ animo, tim itinerum varietate summâque 
regis benevolentià insignis hoc peculiare et quasi pro- 
prium habuit ut Musas non vitæ magistras, sed tantüm 
comites sibi sumeret. Nempé, quam, in Cracoviensi 
Palatinatu, pago Krzyck, undé nomen tulit, natus, 
prima litterarum elementa in Academia Cracoviensi, 
episcopi Tomicii! patruelis sui impensis, didicerit, 
Lutetiam adolescentulus migravit, exteris indulgens lin- 
guis; paulo post Bononiensis Academic alumnus factus, 
"Antonio Urceo magistro, juri canonico civilique edis- 
cendo navavit operam latinæque linguæ summa animi 
contentione summaque voluptate studuit, scholastica- 
rum nugarum aspernator, et id unicé petens ut altas 
acutasque sententias animo excogitatas arte sermonis 
adæquaret. Indè in patriam reversus, Lubrantio > Pos- 
nensi episeopo, Polonoque, ita dicam, Mæcenati, antè 
vigesimum annum, comes adjunctus, Ungariam petiit 
Barbaramque Zapolskam, Sigismundi Primi sponsam, 
Varsaviam deduxit. Cujus quidem quüm nuptias non 
infelici epithalamio celebravisset, reginà auspice aulæ 
admissus est, Barbaramque, cui cancellarius datus 
“est, ita dilectam sibi habuit ut ipsa, post tertium annum, 


1. Polonicè Tomicki. d 
2, Polonicè Lubranski. , , 

gravi et mortifero morbo afflicta nullum nisi Critium 
novissimorum verborum participem voluerit et in ejus 
complexu animam efflaverit. Exstinctà autem Barba- 
rà, luctu violentus, hoc primum destinatum habuit Cri- 
tius ut aulà excederet. seque à negotiis remotum Mu- 
sis penitüs daret; Tomicii tamen precibus victus, 
tractandis rebus exteris, regendæ Ecclesise colen- 
disque litteris, faventibus summoperé rege Sigis- 
mundo et reginà Bonà Mediolanensi, curam adhibuit. 
Bis in Ungariam legatus missus, quüm sermone in 
Presburgiensi congressu habito et de rebus Pruthenis 
epistolà summoperé inclaruerit, Polotsensis episcopus 
ac deinceps Gnesnensis archiepiscopus designatus, post 
multa deceptæ ambitionis tædia, optatà diù sede potitus 
est, ibique, secundo anno, nondüm sexagenarius, me- 
dicorum errore, decessit. 

Erat acutissimo ingenio egregius, sui autem amore 
nimius, in voluptatem libidinemque pronior atque ad 
satiram, et quidem vehementissimam, natus, quà bonos 
pravôsve, reginæ Bonz arbitrio, lacessebat; quo 
nec facilior quisquam nec jucundior sodalis haberetur, 
quique doctorum amicitiæ praecipue indulgeret, Corvini 
scilicet et sibi dilectissimi Janitii, atque ipsius Erasmi, 
cui modo versibus, modo solutà oratione scriptitabat. 
Sacerdotibus ideo invisus erat, quod rebus temporibus- 
que callidè uti noverat et sibi regis reginæque Bonæ 
gratiam commendaverat, quà suadente licitos nequa- 
quam dolos nexuisse dicitur. Litteris à puero deditus, 
mollia primüm et procacia carmina composuit, quorum 
seriüs eum poenituit; posteà vero, iambis satirisque po- 

tissimüm usus, rerum publicarum vicesita deductis tenui 
filo et ad unguem castigatis versibus modo extulit, 
modo questus est; ut merito Polonicæ historiæ przeci- 
puus, dum vivebat, conditor habitus fuerit *. . 
Eodem feré tempore et haud dissimili fortuna floruit 
acceptissimus alter Sigismundo Magno Barbaræque re- 
ginæ poëta, nomine Dantiscus, genere autem pœnè ger- 
manus, quippè qui Gedano A. D. MCDLXXXV natus 
fuerit. Humillimis pauperrimisque parentibus ortus ?, 
sed ingenio praeditus insigni litterarumque studio velut 
inflammatus, hoc jam puer destinatum habuit et fixum 
animo ut doctrinam auctoritatemque labore sibi vindi- 
caret, et rem audaciüs susceptam feliciter confecit. 
Etenim, quüm adolescentulus servilibus operis victum 
sibi diù compararet, noctà prima litterarum elementa 
discere solebat et latinæ græcæque antiquitatis vestigiis 
insistere propriis tantüm viribus nitebatur. Ubi vero, 
nono et decimo setatis anno, imminere Poloniæ, Bog- 
dano duce, Valachos Tartarosque audivit, militiæ no- 
men dedit, et, in Alexandro regis exercitu, armorum 
non segniter fecit primitias. Indè in patriam reversus, ` 
Cracoviensisque Academics, Crosnà magistro, alum- 
nus factus, inter cæteros discipulos summoperé in- 
claruit, versusque ita concinnos in laudem Crosnæ 
composuit ut Sigismundo regi, Musarum famulo cle- 
mentissimoque fautori, innotuerit, et, ejus ope, 


A. Multa pro tempore Critius edidit carmina, quorum rarissima 


nune extant exemplaria. 
2. Pater ei restiarius fuit; undé germanico cognomine Flausch- 


binder græco autem Aw'éoue vocari solebat. 

litteris attentiùs indulgere iterque in Græciam, Pa- 
lestinam, Arabiam, Italiamque moliri valuerit. Cra- 
coviam tædio patrie brevi regressus, theologis, 
jurisprudentiæ ac poési se iterüm totum dedit; sed, 
rogante Tomicio, aulae admissus, annoque septimo et vi- 
gesimo, regis SigismundisSecundi librarius atque curiæ 
judex electus est. Paulo post legati vicem apud exteros 
reges explere jussus, Venetize, Romzeque duodecim an- 
nos contrivit, ubi Pontificem Maximum ClementemVII, 
Maximilianumque Imperatorem patronos et, ut ita 
dicam, familiares sibi sodales habuit. Iter eodem tem- 
pore, in Britanniam, Galliam et Daniam instauravit , 
Germaniamque et Belgium perlustravit, comes Impe- 
ratori Maximiliano, qui eum poéticA laureà et nobili- 
tate donatum Academiæ Vindobonensi legum doctorem 
adscribi jussit. Carolum autem Quintum amicitià sibi 
adeo devinctum tenuit, ut ejus aulà plurimis annis non 
excesserit eumque Bononie, Augustæ Vindelicorum 
Gedano, ubi malè à suis ipse acceptus est, secutus fuerit 
In Hispaniam postremo, rege suadente, migravit, ibique 
plurimos annos Ibericæ puellee amore flagravit. Sed, 
quüm, jam maturà ætate, senium ei ingrueret, à pro- 
fanis ad sacra conversus, in Poloniam rediit, sacerdo- 
tiumque iniit, Gobvimbiæ curio, Warmiensis posteà 
episcopus, ac deinceps, gratià Sigismundi regis et Bonze 
reginæ, princeps primatusque Rutheniæ factus. Sum- 
mo pontifici à Carolo Quinto insuper commendatus, qui 
in purpuratorum patrum collegium adscriberetur , pro- 
missum sibi titulum Dantiseus abnuit, né legem genti- 
litiam perfringeret, quà Poloni episcopi ejusmodi 

dignitatem ambire prohibebantur. Non tamen quod sa- 
cra munera devotissimè susceperit; quüm hæreticis se- 
creto faverit et sæpissimè legati officium, suadente rege, 
resumpserit. Erat quidem amcenissimo cultu spectabilis, 
rei autem suze minimé parcus! et voluptatibus ita de- 
ditus ut, eo mortuo, plurimæ in arcà ejus inventæ 
sint amatori» epistole, foemineis crinibus distincto. 
Doctorum autem virorum consuetudine lautissimè ute- 
batur, quüm Joannis Campensis Cromeriique tutor et 
Erasmi amicus exstiterit charissimus. Multos quidem, 
pro suorum more, versuslatinè conscripsit, elegiacosple- 
rumqué, emendato sermone, justis numeris lucidoque 
sensu laudandos, paganis autem fabulis et vulgaribus 
sententiis sæpiùs reprehendendos. Carmina vero ante- 
acto jam sæculo, vix reperire erat, quüm Gedanenses, 
Dantisci invidià tacti et ob malè sibi dicta versibus in- 
fensi, opera ejus acerrimo studio conquisita, mortuo 
eo, flammis pœnè omnia dederint. ` 


HI 


Inter Crosnæ alumnos primo loco stetisse Clementem 
Janitium certum est, Polono-Latinorum poétarum 
principem, Polonumque Tibullum dictum cognomine. 


1. Epistolam Danti$co Fernandus Cortez ex insula Hispaniola 
eonscripsisse dicitur, quà mutuum æs ab eo repetiit. 
2. Polonicè Janicki. 

Cujas si’ quis vitam et mores penitüs novisse velit, nil 
promptiüs habet quàm ut ejus opera attento animo 
perlegat, quibus varios vitæ casus commemorat inti- 
mosque sensus explicat. Ortus est Janitius patre agri- 
cola, Januscii, in Majore Polonià, A. D. MDXVI, 
natus novissimus tenuique valetudine infirmus. Ubi 
vero agriculture impar inventus est, puer quinque 
annorum, schole Snesnensi traditus est, ut iis innutri- 
retur artibus, quibus prima ætas informari solet. Evo- 
catus deindé in collegium Posnaniense, quod à condi- 
tore, Joanne Lubranscio episcopo, Lubranscianum.ap- 


pellabatur, Critii favente egregià liberalitate, ita brevi 


progressus est ut incitatam æqualium suorum indus- 
triam quadrigis quodammodo albis eum antecessisse 
mirarentur omnes. Ibi, nactus praeceptorem, virum 
quemdam Apollinarem, poésim imprimis colere coepit ; 
ad quam tanta ingenii vis ipsi insita fuit, ut annos 
natus non ampliüs quindecim, jam is haberetur qui, 
pleno theatro cunctisque plaudentibus, Lubranscii lau- 
des carmine prædicaret elegantissimo. Sed quüm, mor- 
‘tuo Critioinopiàque cogente, patriam domum lacrima- 
bundus repeteret et Musis suis invitis invitus valediceret, 
tim subito novi exstitére fautores, quibus auspicibus 
incceptis insistere studiiset iter in Italiam moliri potuit. 
Patavium scilicet à Petro Cmità, Palatino Cracoviensi, 
in cujus gratiam post fata Critii venerat, eo tempore 
missus fuit quo Lazarus Bonamicus optimam quamque 
disciplinam, magnà nominis celebritate, profitebatur. 
Cujus institutione et familiari consuetudine quüm sep- 
tem annis usus esset, jam factus doctior elegias scribere 
3 

instituit, adhortante et summoperé favente Cardinali 
Bembo, moxque adeo inclaruit ut, vigesimum vix agens 
annum, inter philosophiæ doctores annumeratus lau- 
reàque poéticà à Clemente VII, summo pontifice, Bono- 
nize decoratus fuerit. Hic, quüm in doctissimorum viro- 
rum concilio familiariter versaretur, et sibi Hosium, 
Decium, Cromerum, tim Maciejovium, Palatinum Las- 
cum, Stanislaum Sprovium, Dantiscum cæterosque Po- 
lone antistites amicitià devinctos haberet, ampliora 
siné dubio fuisset assecutus, si per morbos continuos, 
et inprimis per hydropis ingravescens malum, Patavii 
morari diutiüs licuisset. Sed, quàm patrise tædio labo- 
raret, subitoque sibi patrem fratremque vità decessisse 
' nuntiaretar Bonamico viaticum largiente, Poloniam 
repetiit, jam elanguidus certæque morti devotus. Pau- 
cos menses Cracovie in Musarum amplexibus transe- 
git, modo legendo, modo scriptitando versus, modo 
amicorum colloquiis moestum animum demulcendo. 
Editis tribus Elegiarum libris, paulo post mortuus est, 
A.D. MDXLIII, statis XXVII, poëta ob insignem 
eruditionem blandamque ingenii comitatem, excellen- 
tibus in Europa viris, summáque in Polonia dignitate 
præditis, maxime desiderandus. 

Quæ quidem omnia concinno et miserabili canine, 
paucis anté obitum diebus composito, suis mandavit. 
Quod ex ipso nôsse licet : 


« Si quis eris olim nostri studiosus, ob idque 
» Nósse voles vitæ facta peracta mes, 

» Perlege, que propere dictavi carmina, cùm me 
» Hydrops lethæis jam dore vellet aquis. 

» Alta jacent suprà Snenanas rura paludes, 
* Janusci nomen nescio cujus habent, 
» Quà nostri quondam reges fecisse secundum, 
» A Gnesna, in Prussos, sæpè feruntur iter. 
Hee meus assueto genitor versabat aratro, 
» Vir bonus, et modicas inter honestus opes. 
Is dùm, peste gravi, natos sibi luget ademptos, 
» Que fœdè nostros tune populàrat agros, 
» Me genitum, medio luctu, sibi vidit et orbus 
» Transegit menses, non nisi forté decem..... 
» Devoveor studiis, vixdüm quinquennis, honestis, 
» Musarum et primas collocor antè fores..... 
» Nempé pater, quia me nimis indulgenter habebat, 
» Vivere me durum noluit inter opus, 
» Né tenera informi manus attereretur aratro, 
» Nevè æslas molles ureret igne genas,.... 
» Tüm primüm nomen magni immortale Maronis 
» Audivi, et nomen, Naso beate, tuum. 
» Audivi, colere inccepi, dixique, Poëtis, 
» Post Divos, terras majus habere nihil. 
» Mox quas non lacrymas, que non ego vota, precesque 
» Phobo, cui vatum maxima cura, dedi? 
» Né sibi me famulum dedignarelur inertem, 
» Inque suo minimum vellet habere choro. 
» Annuit, accessi, plectrum citharamque rovepi, 
» Porrexit dextrà quam Deus ipse manu. 
» Tractavi sumtam assiduus cupidusque : sinè illà 
» Nulla fuit, memini, nox mihi, nulla dies 
» Nec me pœnituit ccepti, piguitque, laboris : 
» Profeci ætatis pro ratione mes..... 
» Obstitit, in gradibus mediis, mihi tristis egestas, 
» Nec passa est nostros altiüs ire pedes. 
» Nam pater, exhaustus, sumtus se posse negabat 
» Ulteriüs studiis suppeditare meis. 
»' Cogerer ergo ipsis quüm jam valedicere Musis, 
» Consuluit dubio sors inopina mihi. 
» Præsul erat Critius, Phoebo vir amicus, in isto 
» Orbe, per illa alius tempora si quis erat. 
» Hic geniale suam limen mihi pandit in aulam, 
» Pollicitus Musis omnia læta meis. 
» Et fortassé fides sua verba sequuta fuisset : 
» Mors illum rapuit sed properata mihi. 

Funera póst Critii, numero me Cmita suorum 
» Addit, et amissi-damna rependit heri 
Meque jubet cupidum, non parcens sumtibus ullis, 
» In Latium posilà protinus ire mora. 
Voli compos, eo ingenuas mercator ad artes, 
» Et fieri Eugane: Palladis hospes amo. 
Invidit fortuna mihi, morboque gravatum, 
» Compulit ad patrios me remeare focos, 
Quam volui citiüs, citius quàm Cmita volebat; 
» Sed res sub fatis volaque nostra jacent. 
Ergo domi moriar, quod nobis molliter unum.  , 
» Cessit, in externá nec tumulabor humo..... 
Invalidum mihi corpus erat, viresque pusilla, 
» Frangeret exiguus quasque repenteé labor, 
Forma decora salis, vultus non tristis, in ore 
» Non dubia ingenui signa pudoris erant. 
Lingue usus facilis, vox clara, coloris imago 
» Candida, et ad justum faeta statura modum. 
Impatiens animus contemni, et pronus ad iram, 
» Duravit multos qui mihi sæpe dies. 
Gessi inimicitias non dissimulanter apertds: 
» Nunquàm illis causam materiamque dedi. 
Judicio lectos colui constanter amicos, 
» Hos tantüm veras credere, doctus, opes... 
Cor subitum ad laerimas, misereri molle, gerebam, 
» Sed quale, in pavido pectore, cervus habet. 
Hinc habui invisum teli genus omne, gravisque 
» Pallados, in bellum dum ruit, hostis eram. 
Munditiem, curà muliebri, prorsüs amavi, 
» Ad vitium, in cultu, vestibus alque cibis..... 
In Venerem effusum malè me plerique meorum 
» Decepti externis, asseruére, nolis, 
Vel quia me citharæ, cantusque salesque juvabant, 
» Vel quia, poené puer, scriptor amoris eram..... 
Nunc quüm quinta meos ælalis Olympias actæ 
» Ad majora animos tolleret, eccè! vocor 
Et pereo antè diem : nec jam, mea patria, possum, 
» Qualibus optavi te celebrare modis, 
Et populi vetera acta tui Regumque tuorum, 
» Et de temporibus non reticenda meis. 
Hæc et plura loquar de te, mea vita. Quid autem 
» Te potiüs, quam quod das mihi sæpè, vocem? 

» Ipseeliam presens olim, quüm veneris illo 
» Annosus, propriis auribus ista bibes. » 
» Nam venies ad nos : venient, quoscunque relinquo ; 
» Hie nulli æternam fata dedére domum!. » 


Hoc Janiti carmen, licet perlongum, feré totum 
referre non dubitavi, tim ob insignem versuum præs- 
tantiam, tüm quia nullo alio exemplo ejus scribendi 
genus simul ac vitam moresque in lucem meliüs ple- 
niüsque proferri posse putavi. Illud enim peculiare et 
quasi proprium sibi habuit ut non fictos herois cujus- 
libet dolores, æquævorum poëtarum more, sed vera et 
præsentia vitæ tcedia lamentaretur atque immaturum 
senium imminentemque mortem genuiné deploraret. 
Janitium sané iis neutiquàm adscribas auctoribus, qui, 
düm arte exquisitos affectus simulare student, Musis 
se indulgere existimant, injueundé quidem et inepte， 
si Bolæo credimus: 


« Je hais ces vains auteurs dont la muse forcée 

» M'entretient de ses feux, toujours froide et glacée ; 
» Qui s'affligent par art, et, fous de sens rassis, 

» S'érigent, pour rimer, en amoureux transis... » 


Non item de Janitio; qui contrà, Cl. Marotium et 
alios ejusdem sseculi poëtas æmulatus, nihil versibus 
illustrat quod non priüs animo ipso sit expertus. Indè 
major illi veriorque vis eloquii, altior spiritus, aptius- 
que ad rerum speciem expresse verborum figuræ. 

Testis elegia illa, ad amieum St. Sprovium, post 
adventum in Italiam scripta, quà felicissimæ terre 


1. Tristium Libro. Elegià VIE, paginis xxi ad xxix. 

dulcem temperiem, miram ubertatem , comemque 
incolarum habitum ita describit : 


dU Auribus atge oculis nova sunt, quaecumque per omne 
» Sunt Latium, o magnis terra habitanda Diis ! 
Intueor ccelum : cœli clementia, et aër 
» Est, qui, Saturno regna tenente, fuit. 
Tunc etenim perhibent luces fulsisse serenas, 
» Et nullos nebulis succubuisse dies. 
» Tunc nullas hiemes, nullos et grandinis ictus, 
» Frigoraque ejectæ nulla fuisse nivis. 
Continuos tolum flores nituisse per annum, 
» Verna hee, nescires, esset an illa dies ? 
Témpora lætitiis, lætisque ivisse diebus, 
» Aurea de vullu, jure, vocata suo. 
» Hæc ego, in Ausonià, paulüm aut diversa, videre 
» Cùm magno videor pœnè stupore mihi. 
» Si specto mores hominum, jucundius illis, 
» Inter tot populos, arbitror esse nihil. 
» Nullus inest animis fastus, nec stulta superbi 
» Verba supercilii, colloquiique tumor. 
Miscelur placidis reverentia mutua verbis : 
» Nec scio, si verus, sed tamen aptus amor. 
» Omnia commendat quædam festiva venustas, 
» Comis et admixtà cum gravitate decor. 
Maxima mundities, sed nulla profusio rerum 
» Prodiga, que partas non bene perdat opes. 
Est modus in cultu utiliter servatus honesto, 
» Percaque vestitüs gratia, parca cibi. 
» Ebrietas facinus tàm detestabile, quàm si 
» Quis rapiat sacris munera sacra locis. 
» Non igitur quisquam, tantüm germana juventus, 
» Hinc exosa etiam, dedita, Bacche, tibi est. 
Ne In tam securà Musarum turba quiete 
' » Versatur, lauri fronde revincta caput. 
Nil igitur mirum, si magnos ista Marones, 
» Eloquiique tulit terra beata Deum. 
Pace loquar patrie, quanto felicior essem, 
» Hæc me tam felix si genuisset humus! 
> Non tamen idcircd, quoniam sic fata tulerunt 
» Provida, Sarmatiæ filius esse queror. 


Ld 

» Nulla sub immenso tellus est talis, ut illam 
> Fas mihi sit terre præposuisse mes. 
» Italiam miror, patriam venerorque, coloque : 
» Adficit illius me stupor, hujus amor. 
> Altera blanditiis animum tenet, altera magne 
» Jure : hæc hospitium dat mihi, at illa Larem. 
» Alque utinam detur quondam mihi posse reverti, 
» Illius inque pios me reereare sinus! » .. 


Janitium enim, ut ex his versibus patet, clementis- 
simo coelo dulcibusque illecebris captum, munquàm 
tamen Italia ita detinuit ut Polonis suze non “memor 
fuerit, summoque studio constanter eam coluerit. 
Cujus quùm desiderio tabesceret, revertentes in Polo- 
niam amicos querulo carmine prosequebatur , tüm 
suorum discessu moestus, tim corpus increpans adeo 
debile quod non itineris laborem toleraret, spera- 
batque hoc sibi brevi liciturum ut eorum vestigiis 
insisteret. 

Et licuit quidem ; quantis vero incommodis, quàm 
crebris molestiis, quàm aspero per Carnicas Alpes 
itinere, ipse, in patriam redux, elegià ad Petrum 
Miscovium, sodalem suum, scriptà narravit : 


« ,.... Nauta fui præceps, qui protinüs illud 
» Commisi in magnum debile corpus iter, 
» In quo multa tuli, quæ vel firmissima duri 
» Membra viatoris lædere posse putes. 
» Continuis bis sex pluvias, siné fine, diebus 
» Sæpè etiam mista grandine, sæpè nive; 
> Idque per anfractus, malè pervia saxa, gradusque 
» Alpinos, misero quüm veheremur equo : 
» Perque graves olido nebulas de sulphure eujus 
» Est, ut scis, illis plurima vena jugis. 


4. Vriarum elegiarum libro; Elegià VII, paginis Lxvit ad LXIX. 


http://rcin.org.pl 


40 DE POETIS LATINO-POLONIS 


» Barbariüs nihil est Alpina gente, ferumque 
» Nil magis est, ipsi sint nisi forté lupi. 
» Advena despectus cunctis : est hospes ut hoslis, 
» Itala præcipuè pallia quisquis habet. : 
» Collige, quàm potuit mihi tunc locus, imbre madenti 
» Ille in inbumanà commodus esse domo. 
» Adde quod ignarus linguæ, quibus æger egebam 
» Cogebar variis signilicare notis. 
» Intellecta quidem sunt signa subindé, sed illic 
» Nemo satisfactum qui mihi vellet, erat. 
» Ebria quin etiam risit me türba rogantem, 
» Alque intellectas noluit esse preces. 
» Ergo mihí velitos, ut certa venena, coactus 
.» Sum nimis esuriens sumere sæpè cibos. 
» Ut vero in Moravos descendimus, altaque nobis 
» Pannonia à tergo tota relieta fuit, 
» Vina bibebamus comento infecta, quod illis 
» Omnia nascuntur talia vina locis ; 
» Velquæ nostra Ceres, Lenæum imitata saporem, 
» Pocula ferventes miscuit inter aquas;..... 
Hac, et que taceo, vestrum læsêre sodalem, 
» Heu! quem sors vestrum noluit esse diü. 
In patriam aufugit, studiis miser ille relictis 
» Tam cito, in externà né moreretur humo. 
Hic sibi jam propiüs primam putat esse salutem : 
» Est aliquid patrii forsitan aura soli. 
» At tu, cui placidi faveruntomnia Divi, 
» In Musis islie vive, valeque tuis. 
» Quod non tàm, quia multa tibi debemus, amatæ P 
» Quam patri: caussà, Pieridum que precor. 
» His summa accedunt, per te, ornamenta duobus : 
» Sit modo Parca annis non inimica tuis!. » 


Ex iis, que suprà commemoravi, carminibus facilè 
quis agnoscat mcerentem quidem et tenerum Janitium 
ad hoc imprimis ingenium contulisse ut fautoribus suis 
gratias ageret amicisve studiorum et valetudinis vices 
exponeret, aut denique Italici soli æstivæque tem- 


4. Tristium libro; elegià V, paginis xvi, xvin et XYII. - …  - 


http://rcin.org.pl 


DE POETIS LATINO-POLONIS. 4 
pestatis blanditiem laudibus extolleret, autumno sum- 
moperè infensus, veris autem amator nimius, quod 
sepiüs pulcherrimis exornavit versibus. Ad majora 
tamen aliquando evectus est; quippe qui, ut veré Polo- 
num se testaretur, hoc semper animo fixum habuit ut 
fidem catholicam intactam servaret suorumque animos 
in imminentes Turcas Moscosque incitaret. 
Beatam Virginem Mariam insigni pietate venerabun- 
dus coluit, elegiisque nonnullis extulit, quàm ab eå sup- 
plex petierit ut, in duplici corporis animaeque positus pe- 
riculo, salutem æternam valetudinis damno rependeret, 
in illas preces effusus : 
« O mihi in adflictis semper fidissima rebus 
» Adjutrix, summi nata, parensque Dei ! 

» Nunc quoque, nunc oculos ad me demitte benignos, 
» Et querulas servi suscipe, Diva, preces. 

» Cui quod adhùc licet ista queri, linguæque potestas 
» Integra quod superest, debet id omne tibi. 

» Debet et exiguum hoc animæ, quod, pelle sub istà, 
» Has inter venas, inter et ossa, latet.... 

» At tu, Virgo, adsis, pro meque, ut fortiter omnes 
» Evincam gemitus, sustineamque, rogal.... 

» Mortem etiam lætus videam, si forsitan ad me 
» Jam nune occulto jussa venire pede est... 

» Tunc oculis cernam, que nunc neque mente valemus 
» Concipere, humano nec memorare sono, 

» Teque, tuosque omnes : tunc me, Regina, vocabis 
» Et facies vestros anté sedere pedes 1,» 

Notandæ insuper epistole quas ad D. Joannem 
Antoninum medicum sibi carissimum Severinumque 
Bonerum de Buda à Turcis occupatà Lascoque occiso 
elegis conscripsit. Supinam enim suorum inertiam diu- 


1. Tristium Libro; elegià II, paginis vit et vur. 

finasque christianorum principum discordias summá 
facundià increpat, Ungariæque labanti ut subvenia- 
tur jubet, verè dignus qui Joannis Sobieski civis sui 
futura facta prænuntiet. Polonie nunc oppressæ et 
jacentis omnigenæque Barbarorum colluviei in praedam 
datæ miserrimos casus præsensisse quodammodo eum 
dicas, dum Ungariæ cladem miserrimo carmine deplo- 
rat et antà oculos velut exponit. Quanti autem Polonis 
et Hungaris ad communem salutem strictum et inviola- 
tum servare fcedus intersit, quantà curà vitanda dissi- 
dia restinguendaque odiorum, ut ita dicam, incendia, 
summá vi, summo animi æstu, summa eloquentià asse- 
verat, futuri quasi conscius : 


« .... Ister ! o Ister! aque Rex magne ingentis, o Ister! 
» Qui septemgeminas in mare volvis aquas, 
*  » Ecquid ad has oculos lacrimas convertis? et unam, 
» Que superest misera, porrigis ecquid opem ?... 
» Plena cadaveribus trahis, eccé! fluenta tuorum 
» Et patrio infectas sanguine ducis aquas : 
» Insuetisque caput captivum pontibus infers 
» Servus, ab hostili comprimeris que rate. 
» Nunc, Corvine, tuum, nunc o! disrumpe sepulcrum, 
» Surge, tuos vindex assere, surge, venil.... 
» Nec tamen ista tibi sit tantüm injuria : ab urbe, 
» Me miseram! ejicitur Christus et ipse tuà. 
» Templa exultanti Mahometo arasque resignat 
» Et rapitur poen: rursüs in omne genus. 
» Qus que olim subiit Solimæi militis, illa 
» Et Solimannæi nunc quoque probra subit.... 
» Missa et aratorum bis septem millia certum est, 
» In quos Pannonici distribuantur agri. 
» Indigenæ cedunt noto de rure coloni 
» Hostilem extorres inque trahuntur humum..... 
» Dissidii quód sit finis servire, videtis, 
» Pannones, in proprium natio prompta malum. 
*  » Vester vos gladius, dissensio vestra peremit: ` 

» Caussa mali falso ereditur esse Deus..... 

» Europæ populi, quos urget Turca, dolete, 
» Indignà Lasci morte dolete mei. 

» Te tamen, hæc tecum reputas si tempora, debet 
» Acrior, in lacrimas, patria, ferre dolor.;: 

» Commoda Pannoniæ sunt commoda vestra, Poloni, 
» Sarmata communi fertur et illa rate. 

» Dum fuit incolumis, vallum fuit illa Poloni, 
» Vallum Teutonici nec minis una soli. * 

» Ut cecidit, que non et nos ventura timemus? _ 
» Sed tacet augurii lingua timore mali....*. » 


Graviora, ut dixi, tractantem plerumque Janitium 
ab omni tamen festivitate jocoque alienum né quis judi- 
cet, monent aliquot epigrammata, sale quidem sæpiüs 
carentia, procaciorque epistola, ad imitationem Flacci 4 


A 


gatus, ut in Scotum quiddam componeret, se illi excu- 
savit. Christianæ fidei et litterarum quüm se studiosis- _ 
simum Janitius cæteris elegiis semper professusfuerit, / 


hoc erotico ostendit carmine quàm scholasticæ ac mo- / 
nachorum apertus fuerit aspernator, Venerisque quàm 
addictus famulus. His incipit : 


« Quid de Scotiacis, mi Franciscane, tenebris 
» Seribere me, qui sum nullus ad ista, jubes? 

» Et cuperem, et nequeo : rude, sed natura serenum 
» Mitior ingenium molle dedit que mihi... 

» Da mihi materiam, teneris pro viribus, in me 
» Officii nullas experiere moras. 

» Sed dare non poteris : nemo nisi mater amoris, 
» In mea conveniens carmina novit opus... 

» Quisque suos sequimur Genios : mihi mollibus ætas 
» In studiis, magnis libera rebus, eat. 

» Tu Labyrintheos misero scrutare labore 
» Anfractus, dubias circumeasque fores. 


1. Tristium libro; elegià VIII, p. xxx1 ad xxxiv. 

ə Dii tibi dent pennas, sibi quas aptàsse feruntur 
» Cum nato, fugiens talia tecta pater : 

» Sivé Cupido suas : illis per amcena volares 
» Ad sanclos, nôsset si Deus ille viam. 

» Ad vestras certè sanctas bené novit, et illis 
» Sæpè, ut scis, pueros donat, et ipse puer 4. » 


Rudem et obsccenam illam, quà carmen concludi- 
tur facetiam eo asperiüs reprehendo quo à cseteris versi- 
bus concinnis et acutis meràque illà antiquorum poëta- 
rum venustate non indigis apertiüs discrepat. Janitium 
tamen hujusmodi jocis indulsisse non modo non doleo, 
verüm etiam gaudeo, quüm et eå erotica epistolà ma- 
nifestids appareat, quàm alacri et vivido ingenio, latinæ 
lingue latinæque Musee sibi elegantias arripuerit, 
quanto denique animi æstu, et non infelici quidem, se ad 
id eontulerit ut, inopià, amore et morbo simul exagi- 
tatus, queecumque animo inessent versibus redderet, et, 
omisso verborum fuco, significaret. Emendatus ei ple- 
rumque sermo, licet dubiis et obsoletis verbis nimiüm in- 
dulgeat?, fluens oratio, sententiarum tamen ambitu, aut 

1. Variarum elegiarum libero; elegià XI, paginis rxxvm et 


LXXIX. 
2. Exempli causa hos afferam versus : 


Vestra Europa omnis, Lybs quoque vester erat... 
(Tristium, El. vit, p. xxx.) 
Flos tibi Vistuleo pulcerrimus unus in horto... 
(Tristium, El. 1x, p. XL.) 


At voluit soli reliquum tibi vivere vitæ... 
(Tristium, El. 1x, p. xr.) 

Dicuntur passis flesse, per arva, comis... 

(Variarum Elegiarum libro, El. iw, p. Lx ) 
Quas aspergillos patria nostra vocat... 

(Vite Polonorum principum, p. 1c.) 
Dicere, quá lieuit, sub brevitate mihi... 
(Vite Archiepiscoporum gnesnensium, p. ctv.) 

obscure dictis paganisve fabulis intempestivé commemo- 
ratis non utiquè immunis'; versus apte compositi et justo 
plerumqué modo sonantes ?; carminis denique nativa 


1. Vide : 


Infudit tacitum plantis herbisque vigorem. 
(Tristium, El. 11, p. vi.) 


和 ^ 


fee ree vov ee tad Seu plurima specto 
In te virtutum sidera, sivé genus. 
(Tristium, El. 111, p. vin.) 
Quo major tua laus, ex hác quod sola triumphum 
Tu, qu, de cunctis, sola triumphat, habes! 
(Tristium, El. 11, p. xt.) 
dst id Paid Gerais d'a ... Imploro benignam + 
Cum gemitu timidis supplice rebus opem. 
(Tristium, El. ar, p. xxu.) 
uisu Mee «pa diis io ss Ser aie cruorem 
Alter in alterius aggrederentur opus... 
(Tristium, EL. vin, p. xxix.) 
Sarmaticis et inops exul habitabat in oris. 
(Tristium, El. 1x, p. xxxvi.) 
Fraterni et madidas sanguinis imbre manus. 
(Tristium, El. 1x, p. xxxvmn ) 
Nec nisi pullati carminis auctor ero. 
(Var. Eleg. libro, El. 1v, p. tvi.) 
Cur mihi materiam, Lachesis, tam sæpè querelæ 
Objicis, in luctus officiosa meos. 
(Var. Eleg. libro, El. 1v, p. LVI.) 
Eripuit patrie Cmitam mors atra minorem. 
(Var. Eleg. libro, El. 1v, p. LVI.) 
Semper et in ramis poma stetisse suis. 
(Var. Eleg. libro, El. vir, page Lxviu.) 
Gratia, Musarum divinis grata choreis. 
(Var. Eleg. libro, El. 1x, p. xxiv.) 


2. Iis sæpissimè in unam syllabam contrahit ; monosyllaba veteri 
more verba producit (non secus ac alieno) ; verbo que post brevem 
syllabam abutitur (arce que de Phrygia); tüm denique duos versus 
penitüs dissonos conscripsit : altero enim recreer produxit; allero 
fuerunt, (Vide Tristium libro, El. x, p. XLI et Variarum Elegiarum 
libro, El. 1v, p. Lx). » S 

queedam elegantia, quà Janitium non agresti humi- 
lique loco ortum sed latina venustate italicique cæli 
clementi et diutino Græcarum musarum commercio 
exornatum patricium quemdam Venetum vel Floren- 
tinum esse existimes +. 


IV 


Plurimi Janitii, vel ipso vivente, vel etiam defuncto, 
exstitére imitatores, infausto quidem omine, quüm iis 
deessent et flehiliter scriptitandi cause et præsertim 
natum elegiis ingenium. Habentur præcipui Gregorius 
Samborietanus?, Andreas Tricesius?, Joannesque Co- 


.chanovius*, eodem ferè tempore et nati et vigentes. 


Gregorius Samborietanus, A. D. MDXXIII in Ru- 
thenià (seu Roxolanià aut Russià) natus, theologiam 
primüm, hebraicamque et græcam linguas Cracoviæ 


\ edidicit, ubi dehinc, sacerdos factus theologiæque pro- 


1. De ceteris Janitii operibussilebo : nempè de Epigrammatibus, 
ex quibus unam tantüm notitià dignam censeo, Coturnices titulo 
designatam et totam ad Statii imitationem compositam; de Vitis 
Principum Polonorum et Archiepiscoporum Gnesnensium chronicorum 
libro quàm carmini propioribus, et de posthumo Epithalamio de 
nuptiis Regis Sigismundi Augusti. (Vide : Cl. Janitii Poloni poëtæ 


Jaureati poëmala in unum libellum collecta et ob insignem raritatem 
‘ac prestantiam denuo excusa, curante Ehrenfried Boehmio. Lipsie, 


sumptibus Lewii, MDCCLY, 80). 
2. Gallicé Grégoire de Samborz. 
3. Polonicè Trzysziewski. 

4. Polonice Kochanowski. 

fessor ac scholæ Beatæ Mariæ Virginis rector designa- 
tus, vitam studendo scribendoque egit, indefessus prze- 
sertim latinorum carminum auctor; quippé qui, ut ipse 
ait, diem amissam sibi duceret, quà versus latiné non 
composuisset. Caeterüm aifatu comis, pietate eximius, 
deditus suis, summa in miseros clementià, summo in 
patriam studio insignis, edendis eclogis, elegiis, versi- 
bus extemporariis theologicisque carminibus, adeo 
sumptu se exhausit ut moriens poene nihil proprium 
habuerit, nisi pretiosissimam bibliothecam, quam urbi 
suse, ad usum studiosæ pizeque juventutis, legavit. Sa- 
cre Bibliæ inprimis de linguá hebraica in latinos ver- 
sus vertendæ navavit operam, Genesimque edidit, ope- 
ris magnitudine et, ut ita dicam, immensitate neuti- 
quàm perterritus, exactis quidem numeris et emendato 
sermone spectabilem, omni tamen poética vi et venus- 
tate, si Visnievio credimus, destitutam 人 

Andre: Tricesio peculiare fuit et proprium ut, quüm 
antiquasrecentioresque linguas et presertim hebraicam 
calleret, idemque hereticis fallaciis, ut multi tempore 
illo Poloni, captus, Hussitarum partes sequeretur, theo- 
logicas controversias versibus iniit et plurima catholi- 
cæ fidei odio insignia composuit carmina, multaque 
prætereà laudativa epigrammata atque insuper ele- 
gias decarminibus eo tempore editis. 

Joannes Cochanovius, clariore famà multoque præs- 
tantiore ingenio præditus, inter Polonos poétas polo- 
nicé scribentes maximus habetur; quippé qui primus 


1. Wisniewski, Histoire de la littérature polonaise, t. Ier, p. 237. 

polonicis versibus operam dedit patriamque summo 
studio dilectam impigré carminibus concelebravit. La- 
tinos tamen versus admodüm juvenis, quüm in Italiam 
Galliamque peregrinaretur, composuit, polonicis non 
omnino impares, quibus ad imitationem antiquorum 
poëtarum, Tibulli videlicet et Flacci, haud infeliciter se 
contulit. Lyricis præsertim eminuit : editis scilicet odis 
ad Puknejsiensem Conventum et ad Concordiam +, 
epithalamioque in nuptias Joannis Zamoscii et Griseli- 
dis Battoreæ composito, quod à regiis musicis ad lyram 
decantatum ferunt. Elegias insuper, æmulatus Petrar- 
cæ, condidit, voluptatum illecebris, Italico seu epicureo 
more, concelebrandis unicé deditus. Quod ex ipso exau- 
dias licet : 


« Bella instant patri: : ndm nos quoque bella sequemur, 
» Et dabimus dure nomina militiæ ? 

» Illos bella juvent, quos auri cuncta domantis 
» Gemmarumque fames imperiosa tenet; 

» Me parvo assuetum, lituis procul et procul armis, 
» Ad patrios fas sit consenuisse lares, 

» Igne ubi exstincto lucet focus, agricolamque 
» Ubere solatur messe benigna Ceres. 

» Hic me vel vites, vel mollia poma serentem 
» Inveniat miles, perdomito hoste ferox, 

» Qui mihi sanguineas, plena inter pocula, pugnas 
» Narret, et effusà castra relicta fugà, 

» Oppidaque et summis dejectas montibus arces, 
» Ettot cæsa et tot millia capta virüm. 

» Ipse, tenens veteri spumantia cymbia Baccho, 
» Excipiam tacitus fortia facta viri. 

» Attoniti stabunt vernæ surdasque ministro 
» Percutient aures verba vocantis heri 2, » 


. À. Vide : Cochanovii Lyricorum librum. Lazari Andrea typis, 
1580, 40 ; et Petricovii, 1612, 4°. 
2. Vide Elegiam xm, libro cui titulus : Cochanovii Elegiarum 


b 

Eodem carmine in amicæ Doridis laudes effunditur, 
ejusque agrestium laborum se comitem futurum exop- 
tat, distichis elegantissimis et antiquum plané redolen- 
tibus idyllium : : | 


PAET T m . Ego stivæ innixus adunco, 
» Versabo glebas vomere pinguis humi, 
» Spemque anni venientis aratà semina terrà 
» Spargam, sed dominà me comitante mea, 
» Quà præsente omnem possum perferre laborem; 
» Illa mihi vires auferet, illa dabit. 
» Ter, quater et quantüm non est numerare beati, 
» Quorum pectoribus mutuus ardet amor!.... 
» Tecum nec fremitum ponti, nec murmura cceli, - 
» Nec timeam :ethereà fulmen ab arce cadens.... » 


Detestato aliàs bello, venerei gaudiis niduli sibi red- 
ditis quantüm lætetur, concinné testatur : - 


« .,.. Solve caput galeà, clypeumque hastamque, Meleti, 
» Depone, et patiens ense recinge latus. 
» Nulla hic hostilis rabiosa licentia ferri, 
» Nulla repens cultis flamma minatur agris. 
» Nulla tuba auditur, quæ dulces horrida somnos 
» Auferat, incaulis incutiatque metum. 
» Hic pax alma viget, reclusisque otia porlis, 
» Hic amor et sumptà mitis Apollo lyra 
» Seuta virüm canis involvit aranea textis, 
» Enses rubigo sævaque tela domat. 
» At juvenum plenis florent convivia tectis, 
» Blandaque jucundis plausibus aura sonat. 
» Ipse ego odorato tingam tua tempora nardo, 
» Et flavæ imponam florida serta come, 
» Omniaque abstrusum quæram per dolia Bacchum : 
» Ille deus mentes exhilarare solet 4, » 


Libri III; ejusdem Foricenia, sivé epigrammatum libellus. Typis 
Lazari, 1305, in-4o, et Andreæ Petricovii, 1612, in-ho, 
1. Vide, opere citato, Elegiam vu. 

Cochanovium quàm in decantandis amatoriis lusibus 
suavem, tam in laudandà patria et ab omni notà 
vindicandà vehementissimum invenias. Quod quidem 
insigni et domestico, ut ita dicam, testimonio confir- 
matur : nempè, quim Rex Polonis electus, quinto Cra- 
coviæ jam exacto mense, Carolique IX morte audita, 
Henricus III fugitivus Polonià excessisset, nosterque 
Portzeus, fidissimus ei comes additus, Polonis procaci 
et contumeliosà elegià valedicere non dubitavisset !, Co- 


DE POETIS LATINO-POLONIS 


1. Adieu à la Polongne. 

» Adieu Polongne, adieu pleines desertes, 
Tousiours de neige ou de glace couvertes, 
Adieu pays d'un eternel adieu : 

Ton air, tes mœurs m'ont si fort sceu desplaire, 
Qu'il faudra bien que tout me soit contraire 
Si iamais plus ie retourne en ce lieu : 

» Adieu maison d'admirable structure, 

Poiles adieu, qui dans vostre closture 

Mille animaux pesle mesle entassez, 

Filles, garcons, veaux et beufs tous ensemble, 
Un tel mesnage à l'aage d'or ressemble, 

Tant regreté par les siècles passez. 

» Quoy qu'on me dist de vos mœurs inciuiles, 
De vos habitz, de vos meschantes villes, 

De vos esprits pleins de légereté, 

Sarmates fiers, ie n'en voulois rien croire, 

Ni ne pensois que vous peussiez tant boire : 
L'eusse-ie creu sans y avoir esté? 

» Barbare peuple, arrogant et volage, 
Vanteur, causeur, n'ayant rien que langage 
Qui iour et nuict dans un poisle enfermé 
Pour tout plaisir se ioué avec vn verre, 
Ronfle à la table, ou s'endort sur la terre, 

Et comme vn Mars veut estre renommé, 

» Ce ne sont pas vos grands lances creusees, 
Vos peaux de loup, vos armes deguisees, 

Où maint plumage et maint aisle s’estend, 
Vos bras charnus ni vos traits redoutables : 


Lourds Polonnois, qui vous font indomptables. 


La pauvreté seulement vous defend. 

» Si vostre terre estoit mieux cultiuee, 
Que l'air fut doux, qu'elle fut abreuee 

De clairs ruisseaux, riche en bonnes citez, 
En mirsha dises, en profondes riuieres, 

chanovius incauti ingratique viri satiram redarguit et 
fugientem Regem ejusque sodales mordacissimo car- 
mine merentes carpsit, cui titulus inscribitur : Gallo 
croctitanti. His incipiens versibus Henrici ignaviam 
increpat : 


« State viri : que causa fugæ? nec Trinacris hæc est ` 
» Ora, nec infames funesto vespere terre ; 

» Sarmatia est quam, Galle, fugis, fidissima tellus 
» Hospitibus..... 

» Tu vero ingratus, fugitivus, barbarus, hospes, 

» Officium in vitium trahis et temeto spargis 

» Non tantüm me, sed proprios etiam, ebrie, versus. » 


Sacerdotum posteà vitiis offensus Cochanovius eodem 
asperrimo sale, acerbis iisdem convitiis in eos invectus 
est, et primus omnium, ob insignem nativi sermonis 
latinæque linguæ scientiam, macaronicum carmen, 
id est verbis partim latinis, partim polonicis com- 


» Qu'elle eust des vins, des ports et des miniéres, 
» Vous ne seriez si long temps indomptez. 

» Les Othomans, dont l'ame est si hardie, 
Aimant mieux Cypre, ou la belle Candie, 

Que vos deserts presque tousiours glacez : 

Et l'Alemand qui les guerres demande, 

Vous dedaignant, court la terre Flamande, 

Où ses labeurs sont mieux recompensez. 

» Neuf mois entiers pour complaire à mon maistre, 
Le grand Henry, que le Ciel a fait naistre, 
Comme vn bel astre aux humains flamboyant, 
Pour ce desert i'ay la France laissee, 

Y consumant ma pauure ame blessee 

Sans nul confort sinon qu'en le voyant. 

» Facele Ciel que ce valeureux Prince, 

Soit bien tost Roy de quelqu'autre prouince, 
Riche de gens, de citez et d'auoir: 

Que quelque iour à l'Empire il paruienne, 

Et que iamais icy ie ne reuienne, 

» Bien que mon cœur soit bruslant de le voir. » 


(Les œuvres de Philippe Des Portes, au roy de France et de Po- 
logne. Reueués, corrigées et augmentées outre les précedentes 


impressions. A Lyon, par Benoist La Caille, à l'enseigne du Phe- 
nix, MDCXY, in-42, p. 580 et 584.) 

posuit, quo breviter aulicorum mores pro meritis 
æstimavit, monachum paulo jocosiüs ludificavit, sa- 


..cerdotumque amatoria delicta severis perstrinxit ca- 


villationibus. Quapropter, quüm eruditis simul et 
sacerdotibus invisus, ab his ineptus nugarum assertor 
et illepidus utriusque linguæ tortor haberetur, qui 
verba viva, ut ita dicam, mortuis jungeret, ab illis 
autem impius Ecclesie contemptor , hzreticà labe 
inquinatus, vinoque tantüm et scortis, lutherico more, 
indulgens, in capitis periculum venisset, nisi ei regis 
Sigismundi Augusti amicitia pro tutelà fuisset. Nec 
immerito quidem : Cochanovium enim si quando 
ingenii levitas, linguæ licentia, debitaque in sæculi 
corruptelam indignatio paulo vehementiüs effusum 
rapuerunt, eum tamen nè quis credat vel patriæ, vel 
catholieze fidei defuisse, neque aliud quàm juvenilia 
quaedam commisisse. Imo mitis comisque, ingenuitate 
et virlute insignis, aulicas voluptates divitiasque con- 
tempsit et rusticam vitam tranquillo peractam otio 
sibi potiorem, Musis faventibus, habuit. 

Alterum eodem tempore poétam parem ingenio, 
indole similem et iisdem pœnè fortunæ procellis vexa- 
tum amicissimum sibi tenuit Cochanovius, nomine 
Clonovicium, seu Acernum!, Sulmirà? in Polonià 

1. Polonicum ei nomen fuit Klonowiez ; Acerni autem cognomen 
ab eo tulit, quod Klonowicz polonicè arborem quam dicunt acer, id 
est erable, signilicat; quod ipse indicat, quim in Rozolaniá, silva- 
rum Russarum descriptionem adorsus, in laudes aceris his versi- 
bus incidit : 


« Hic acer est, arbor dolabris lævibus apta, 
» (Hee arbor nobis nomina grata dedit)... » 


2. Polonicé Sulmicr7yszacz. 

Majore natum, studio autem et vivendi consuetudine 
Ruthenum penitüs factum. Qui, quam in Lublinensi 
civitate judex Judæorum rerumque privatarum cu- 
rator, nesciis flecti monachorum et magnatum odiis, * 
morbo, uxorisque furtis ægram vitam pauperrimus et 
novissimè poené mendicus duceret, id sibi solatium 
comparavit ut carminibus, seu latina, seu polonicà 
linguà compositis , modo licentiores suorum mores 
‘carperet, modo patrie polonicæque gentis sibi di- 
lectissimæ laudes posteris commendaret. Rutheniam 
inprimis cecinit, quam diutissime habitatam penitüs- 
que exploratam Galliciæ, Lithuaniæ Mazoviæque, 
quanquàm sibi nativæ, antehabuit dignamque exis- 
timavit que, ob egregiam soli amcenitatem cœlique 
temperiem, meridianis Europæ regionibus adæqua- 
retur. Agrestibus insuper et castissimis incolarum 
moribus unicè delectatus, opus singulare quidem et 
rarissimum , ad Georgicorum imitationem , distichis 
composuit, cui titulus, ab ipso Rutheniæ latino no- 
mine, Roxolania. Carmine non longissimo rem tri- 
plicem, licet non æquè partitam, attigit : loci naturam 
primüm, solique ubertatem et agrorum fructus ver- 
sibus exornavit ; dehinc, in laudes oppidorum digres- 
sus, præcipuè notandas paucis descripsit; incolarum 
deniqué mores, sivè ad dicandos Christo infantes, 
sivè ad placandos defunctorum manes, sivè etiam ad 
conciliandos magicis incantamentis amatorum animos 
spectarent, sedulus exposuit. In fatilia quidem et ille- 
pida nonnunquàm divagari eum procul dubio est: 
pueriliter enim eam narrare mireris modo serpentis 

insidias vaccæ mammas sugentis et vitulum materno 
lacte fraudantis, modo ursi ad saltationem edocti ludi- 
era, modo agricolarum in materià curribus findendà 
industriam. Sæpiûs tamen eum probum verborum 
artificem eximiumque laudes poétam, ruris amoenitate 
penitüs delectatum et agrestes incolarum labores fido 
speculo velut antè oculos exponentem. 

Pauca primüm de Rutheniæ temperie clementique 
cœlo „exorsus, silvarum latebras, arbores et monstra 
breviter describit ; indè, in aperta rura elapsus, quibus 
modis Russus sibi rusticos currus aratrave fabricare, 
quibus juvencis terram exercere, quibus sementibus 
instruere soleat, Maronis more, et non infeliciter qui- 
dem, ostendit. Mox vero, Galateà invocatà et Cyclopis 
amoribus breviter commemoratis, pastorum labores et 
lusus canit agrestes, atque armenta sub dio nata et 
viventia, belluisque indomità et quasi ferinà natur& 
propiora : boves scilicet totà æstate et vel primam sub 
hiemem immensa desertorum pascuorum spatia perer- 
rantes et sepibus vepribusque à ferarum assultibus 
noctù defensos, oves in nudà humo enixas, ac ferum 
inprimis et barbatum hircum, cùm lupis prelia com- 
mittere non dubitantem : 


«NS Quin etiam Russo permagnus nascitur hircus, 
» Bellaque cüm sævis jungit aperta lupis. 
» Barba sub ingenti pendet longissima mento, 
» Foetida colla fovent totaque terga jubam. 
» Dum fera vilosæ latet insidiata capellæ, 
» Naribus hane patulis olfacit ipse caper; 1 
» Cornibus armatam vibrans in prelia frontem, 
» Non timet in sævos obvius ire lupos, 

» Propugnatque audax vulgus muliebre maritus 
» Et teneros foetus armiger ipse tegit. 

» Noctes atque dies, hyeme æstatisque sub ig ne, 
» Non redit in domini bueula pasta domum : 

» Sylva gregis stabulum est, gregis incunabula sylvæ, 
» Pastor et armenti sub Jove semper agit‘. » 


Ludos pastorum deinceps, de caseis Russorum brevi 
prolocutus, describit : nempé cantilenas, choreas, in- 
sidias avibus visco positas, periculosos per arbores 
summas ad decerpendas frondes ascensus, ursorum 
item venationem et disciplinam, hibernasque epulas 
cerevisià et hydromelite frequenter degustatis hilares. 
Paucis exindé, colendi lupuli et apum curandarum 
rationem effatus, crematique vini luem vividissimè 
detestatus, verso in risum carmine, ursis moris esse 
asseverat ut cavis arboribus abdita mella detegant 
iisque per hiemem enutriantur, narratque per jocum 
quibus mellitis pedicis Russus agricola in favos cava 
arbore abditos delabens captus et ab urso inscio libe-, 
ratus fuerit. 

De urbibus pauca et indigna quidem quse referantur 
disseruit Acernus : Leontopolim primüm, fide catho- 
licà laudandam, amoeno rure beatam Armeniorumque 
commercio ditatam extollit, in Judaeos tamen ibi eom- 
morantes mordacissimis versibus invectus ; Zamoscum 
exindé moenibus insignem; Kiioviam, vetustissimam 
et sacerrimam Russis urbem, licet à Tartaris accolis 
sepiüs vastatam ; Cameneciam deniquè vivo cinctam 


1. Vide : Rowolania. ( Wladislaw Syrokomla. Przeklady Poetow 
Polsko-Lacinskich. Varsovie, 1852. Tome VI, p. 137 et 158). 

pumice; Buscam, Socalem, Præmisliamque concele- 
brat, non omissà felici salsis puteis Drohobicia. 

Præstantiore curà rusticorum Roxolaniæ incolarum 
mores Acernus expressit : infantium præcipuè lustra- 
libus aquis mersorum festa, Russorum sacerdotum 
connubia, rudem puerorum et, ut ait, lacedæmoniam 
disciplinam, sobrium victum strictaque jejunia. Rudes 
et ignaros insuper Russorum animos quibus illecebris 
inveterata teneat superstitio, quibus sagæ veneficiis 
amantes deludant, narrat, ipse, seu fictitio poëtarum 
more, sivè reverà, non omnino incredulus. (Quod ex 
ejus carmine nósse licet, ad imitationem Nasonis et 
Statii manifesté composito : 


« Vidi ego decrepitas matres volitare per umbram, 
» Et vidi volucres tempore noctis anus ; 
» Vidimus è sudo pluvias deducere coelo 
» Incantatrices carmine sæpe suo. 
» Flumina cüm ventis et mixta tonitrua nimbis, 
» Heu! segeti grando carmine jussa, nocent. 
» Vidimus et niveum fluxisse è fune cruorem, 
» Ubere non vacce copia tanta fluit. 
» Sæpè furens juvenem per carmen amica reduxit, 
» Quamvis cæruleum trans mare vectus erat. 
» Non levibus pennis tantüm prætervolat ales, 
» Ut fers mancipium, dire Cupido, tuum! 
» Ut solet, ardebat furibunda Fidora Fidorum, 
» Russa genus, flamme non patiensque sue... 
» Non potuit tectum bené dissimulare furorem, 
» Exeruit sese dissimulatus amor. 
» Munere consilium tandem mercatur anile, 
» Tali conductam voce Fidora rogat : 
» Orcipotens mater, tristis tibi paret Avernus, 
» Carmine dum cantas, nigrum Acheronta moves. 
» Dic quibus in terris nostri desertor amoris 
» Improbus, aut quo sit lentus in orbe, refer ; 

» Quamvis Oceani superavit littora, ducas, 
» Fac redimat mortem lassus ut ipse meam... ; 
» Respice semianimem, mater longæva, Fidoram, 
» Quam certum est, si tu non miserere, mori. 
» Cui respondet anus : Præstes modó munera matri, 
» Quid possint artes experiere meas : 
» En tuus affuerit tibi, me cantante, Fidorus, 
» Quem tibi si rapuit Tartarus ipse, vomet. — ' 
» Conscius hunc aér, reddet tibi conscia tellus, 
» Reddet delitias æquoris unda tuas..... 
» Düm portenta ferunt oculis ludibria nostris 
» Nè, precor, attonità mente, Fidora, time; 
» Præsentes animos retine, meditare Fidorum, 
» Sit tibi ccelestis mentio nulla Dei. 
» Confugis ad manes, ergó obliviscere Divos, 
» Non est cüm superis infera juncta manus ; 
» Si Deus auxilium tulerit, revocabit Avernus, 
» Si feret Oreus opem, mox Deus ipse negat... 
» His diclis animavit anus scelerata Fidoram, 
» His dietis, abiit, spe saturata, domum. 
» Mergitur intereà renovandus in æquore Titan..., 
» Ergó suspirat, spe plena, Fidora maritum, 
» Anxia promissam, dùm gemit, orat opem... 
» Portat anus herbas admixtaque verba venenis, 
» Promissà veniens ut medealur ope. 
» Dæmonas alloquitur tenebrosæ noctis amicos, “ 
» Larvarum videas murmura lenta sequi. 
» Hispidus apparet caper; atro corpore villi 
» Dependent longi, lumina sæva micant, 
» Oraque scintillant, revomunt incendia nares, 
» Ardua terribili cornua fronte patent... ' 
» Alloquitur monstrum, veniendi causa rogatur. 
» Pandit anus causam, talia verba refert : 
» I, caper, i, velox, incertum missus in orbem, 
» Dulce refer dorso, vector amoris, onus... 
» Paruit extempló, dominà mandante, capellus, 
» Bajulus obscoeni ponderis exit equus. 
» Intereà bené potus eratsub nocte Fidorus, 
» Oblitus veteris tutus amoris erat, 
» Et nova grala magis veteri successit amice, 
» Igne recens prisco dulcior ignis adest.. 

» Excubat expectans imo sub limine custos, 
» Supponens oneri dorsa pilosa suo., 
» Vix pede signavit vestigia prima Fidorus,. * 
» Corripit assurgens corpus inerme caper. 
» Inscius hic ridet, verum ratus esse capellum, 
» Casuque in dorsum se cecidisse putat. 
» At quüm sub pedibus sylvas et flumina cernit, 
» Tüm Stygium sero percipit esse pecus. 
» Sub pedibus turres altique cacumina montis ; 
» Audax æthereum bellua suleat iter. 
Ergo timet, tardum sequitur formido stuporem, 
» Et pavor in terram desiliisse velat. 
Continuò apparent noti fastigia tecti, 
» In quo pervigilans usque Fidora jacet. 
» Mox reminiscitur obliti succensus amoris, 
» Ad notæ positus limina nota domüs. 
Cætera quis nescit? nostre reticete Camænæ 1! » 


v 


Notandi insuper extremi carminis versus, quibus 
Russos id habuisse moris indicat ut præficas mulieres, 
Romanorum ad instar, pretio conducerent, quæ de- 
functorum vicem funebribus deplorarent lamentis; ` 
itemque sacerdotem adirent, qui, pretio dato, litteras 
Beato Petro scriberet amissi parentis commendatitias, 
quibus adjuvantibus faciliùs ei pateat Paradisi janua,. 
aut etiam epulas in coemeteriis, recenter defuncti 
propè sepulerum  instaurarent , sperantes videlicet 
fore ut allatis cibis umbræ indulgerent. 

Aliud opus, longissimum quidem et singulare, sed 
Roxolamæ longè impar Acernus confecit. Huic titulus 
Victoria Deorum inscribitur ambitiosus quidem et rei 
quàm minim? conveniens, quüm epico more versuque 
heroico satira conscribatur, in vitia Polonorum mag- 
natum acerrima. Victoriam Deorum decem annis 


1. Acerni Rozolania (Syrokomla, tomo VI, paginis cicvn ad cir). 

Acernus fovit, quam, polonicè primum compositam 
ac deindé in latinum sermonem versam, non quodam 
poético afflatu instinctus ad expressam virorum ima- 
ginem effinxit, verüm frigidé et ægrè quasi quamdam 
Scholasticam de verà nobilitate disputationem con- 
fecit. Indè mireris venustis interdüm versibus 
admixtas longissimas de philosophicis argutiolis quæs- 
tiunculas, congesta et confusa undiqué omnia, pro- 
miscuè additam querelis de nobilium pravitate effusis 
venerez pestis, ethicæ, venationis piscatüsque des- 
criptionem ; sententias deniqué, interfusis paganarum 
fabularum sacrorumque librorum locis, seepits dicti- 
tatas ideoque obsoletas: nempè eum esse nobilem 
virum qui probissimè vixerit, virum probum benè 
mori, virtute ac labore solis pari nobilitatem, aut 
cætera prædictis haud dissimilia. 

Perlongum et mendosum opus, in optimates quidem 
et sacerdotes asperum, tædio tamen innoxium, sacerdo- 
tum errore innotuit ; quippé qui, satiram malé ferentes, 
libellum flammis abolendum damnaverint et nó lege- 
retur publicé prohibuerint. Quid enim, ut ipsi aiebant, 

« Quid promi versibus tam dignis, 
» Nisi carnifex et ignis? » 

Major indé, ut fit, crevit Acerni fama, carminaque 
ejus de Victoria Deorum, sexto decimo sæculo, atten- 
tiüs exquisita fuêre, nunc autem penitüs oblivione mersa, 
nec immerito quidem. 

Acerno lætum faciliusque interdèm ingenium fuit ; 
versibus scribendis summa miraque alacritas, sermo 
ingenuus, lucidus, tardior nonnunquàm etelanguidior. 

Si pauciora stylo severiore scripsisset, si sententias 
acuere versusque expolire curavisset, præcipuis sanè 
latinis poëtis, non in Polonià tantüm, sed etiam in Eu- 
ropà adscriberetur ! : nempè qui, ut poëtam decet, sy- 
cophantas oderit, paupertatem fortiter passus fuerit, 
Deum deniquè, patriam ac suos valdè dilexerit. 


1.Versibus aliquando obsoletis dubiisve ulitur : scaturigine (Roxo- 
lania, Syrokomla, t. VI, p. 448); pertingit (ibidem, loco citato); 
gomphis (ibid., VI, 154); brachia matris adit quercus novella, pro 
altingit (ibid., loco citato) ; terret per maledicta bovem (ibid., VT, 
197); craneis (ibid., VI, 158); dimobilis (ibid., VI, 162); stupent à 
frigore membra (ibid., VI, 164); evagula (ibid., VI, 466); cicuranda 
et heducos (ibid., VI, 167); sudifico (ibid., VI, 172); incompensabile 
(ibid., VI, 188); Jovis pro Jupiter (ibid., VI, 489); probratimus 
(ibid., VI, 197); face pro fac (ibid., VI, 201). Communia Janitio in 
componendis versibus vitia non effugit : nempè partieulam que 
brevi syllabae sæpissimè subjicit (Vide Roxolaniam, Syrokomle 
tomo VI, p. 159, 16%, 172, 188, 191, etc.) ; syllabam brevem verbo 
anteponit cui prima inest littera s, alterà insonà sequente. (Vide 
Roxolaniam, Syrokomlæ tomo VI, p. 150, 177, 182, 188, 191, 
192, etc.); breves syllabas aliquando etiam per cæsuram producit 
(Vide Roxolaniam, Syrokomlæ tomo VI): 


Advehitur dasypus, et molliter hispida Martes... (p. 173) ; 
Occurrit lupulus aliis petulantior herbis... (p. 175). 


Imo nonnumquàm verbis uliqué dissonis versus truncare et quasi 
quodammodo frangere videtur : 


Neque sinunt sub se pascua flava tegi : 
(Rox olania, Syrokomle, tomo VL, p. 136 et 160.) 

Diseiplina vides ut fera corda domet (ibid., vi, 171); 

Et quod vituperat, poscit emitque merum (ibid., vr, 178) ; 

Macte, sacra Leontopolis, Marpesia rupes (ibid., vr, 183); 

Antiquum rudus et lateres visuntur in arvis (ibid., vr, 489); 

Que prætensa vitro sæcula longa rident (ibid., vt, 190). 

Cochanovii et Acerni zemulus exstitit, ineunte septimo 
et decimo sæculo, Simon Simonides! Bendonski, Pin- 
darus Latinus dietus cognomine, genere autem Arme- 
nius, Leopoli in Ruthenià, A. D. MDLIII natus, patre 
divite et omnibus litterarum elegantiis exornato. À quo 
prima scientiarum elementa edoctus, adolescens in 
Academià Cracoviensi litteris se totum dedit, exemplo- 
que Cochanovii impellente, adeo profecit ut, post odam 
in D. Stanislai laudem compositam, prima philosophica 
laure ornatus fuerit. Indè in Italiam profectus, Clavio, 
Vitellescio, Moreto, Molinàque magistris, felicissimum 
ingenium ita excoluit ut, post quatuor annosin patriam 
reversus, paucos sibi æquales, neminem autem erudi- 
tione præstantiorem habuerit. Quo perspecto, quüm, 
ope Gorsciiin Academià Cracoviensi professoris, et regii 
theologi Socolovii, Thomæ Zamoseii, Regis Batorei 
Summi Ducis, librarius selectus fuerit, virum clarissi- 
mum, optimum et litterarum amantissimum ita devinc- 
tum sibi amicitià tenuit ut nusquam posteà ab eo dis- 
cesserit. Summis igitur beneficiis cumulatum et 
secretioribus consiliis solum advocatum Zamoscius Simo- 
nidem in aulà principis insuper promovit, baltheoque 
equestri, cùm aliis virtute illustribus viris, ob egregias 


1. Polonicé Szymonowicz. 

animi dotes decorandum curavit, et paulo post lauro 
poéticà à Clemente VIII, Pontifice Maximo, concessa. 
Imo, tutorem filio suo decem annis nato moriens desi- 
gnavit Zamoscius Simonidem, quem sibi etiam Jacobus 
Sobiewski bonarum omnium artium eruditissimum si- 
mul et dilectissimum magistrum habuit. Quibus vero 
unicé delectatus et ambitione vacuus, felicem in lautà 
Zamoscianà bibliothecà vitam peractam placidà morte 
Simonides, annos LX XI natus, finivit. 

Plurima ejus opera, et, quàdam Musarum singulari 
clementià, omnia servata non prorsüs corripiam, non 
extollam. Laudarem sané facundum et insignem elato 
spiritu poétam, nisi se perpetuum et, ut ita dicam, con- 
tumacem ostendisset imitatorem : laudativum enim 
carmen in summi Pontificis Clementis VIII honorem 
composuit, Joël propheta titulo insignitum et totum de 
Sacrà Biblià sumptum ; præceptivos exindè versus Tho- 
mæ Zamosci filio, Herculis Prodicei nomine, dedica- 
tos et à Xenophonte, paucissimis mutatis, translatos; 
item antiquam de obitu Penthesileæ tragoediam, quam 
ipsum Quintum Smyrnæum dictavisse credas; sceni- 
cam denique de Casto Josepho fabulam, ad imitatio- 
nem Bibliæ et Euripidæi Hippolyti vicissim conserip- 
tam. 

In scenam primüm Malum Deemona, pro sexti de- 
cimi sæculi more, prodire videas, utin Euripide Vene- 
rem, laté porrecto imperio gestientem et malé ferentem 
quod solus sibi obstare Josephus audeat, Genium irà et 
invidià parem Dez, sermonis autem veré divinam gra- 
vitatem et concinnam brevitatem nequaquàm referen- 

tem!. Ipse exindé Josephus, Hippolyti ad imitationem, 
famulis comitantibus, foràs egreditur, et, pauca de fes- 
tis Ægyptiorum Numinum Judæorumque Deo præfa- 
tus, quo somnio sibi futura calamitas prænuntiata fue- 
rit significat, quüm sibi in somnis, nivei cycni formà 
indutà, per aéra volitare visus fuerit, subitoque a cu- 
cullo (dictu ridiculum !) à tergo occupatus in sordidum 
detrudi carcerem. Quibus vero prædictis, se ad omnes 
rerum humanarum vices paratum profitetur, animum- 
que Deo commendat, ut integer castusque degat ita 
precatus : 


« Quid est? quid erit ? Eia, eia, anime, quid projicis 
. » Spem? quid fatiscis? Comprime anxitudinem : 


1. Vide : Simonis Simonidæ Bendonski Leopolitani Magni Jo. Za- 
moscii à secretioribus consiliis, Pindari Latini, opera omnia quæ 
reperiri potuerunt, olim sparsim edita, nunc in unum collecta ac 
denuo typis consignata, procurante Angelo Mariá Durini, è Comitibus 
Modetiæ, Patritio Mediolanensi, Archiepiscopo Ancyrano, per utram- 
que Poloniam et Mag. Lith. Ducatum cim facultatibus Legati a latere, 
nuntio apostolico; Varsovie, in typographid Mitzleriand, 4772, 
in-40 — Castum Josephum, p. 14-16. — Confer autem cum Euri- 
pidæo Hippolyto (v. 1-57), presertim cum sequentibus versibus : 


© ane Eveote yàp Sh zdy 9say yéver réa" 
« Tipcdpever Yatpovow Gyvbporoy imo, 2, T. 2. Y 


Ejusmodi autem prologum quo tota fabula prænarralur et Hip- 
polytus, in Euripide, certa quodammodo Veneri devota vietima, 
cæteris absistentibus Diis, ostenditur, jure quidem reprehensum 
(Vide: Patin, Etudes sur les Tragiques grecs, tome III, p. 43), in 
Simonide non æquè carpendum censeo, quüm Malus Demon Jose- 
pho non destinatam perniciem, paratas autem tantüm insidias 
minetur, et insuper contrà imminentem inferorum impetum con- 
surgere videatur ccelilum turba, Josephum ab omni labe de- 
fensura. 

» Vivit Dominus, ille Dominus vivit; sinè 

» Cujus voluntate, pilus haud defluxerit 

» Capiti tuo. Tun' immerenti tibi mala 

» Dari? bonave bené promerenti dixeris? 

» Plüsve autumes laboris impostum, solens 

» Quàm ferre possis? do manus, do equidem manus, 
» Domine : tuuin imponere ; subire esto, meum : 

» Vel occideris; in te tamen fides mea : 

» Tu servituti mancipasti : tu ex sinu 

» Patris, pusillum me abstulisti ; sit tibi 

» Laus, atque honor: tanthm juventæ sis memor, 

» JRtatis impotentis atque improvidæ : 

» Cümque mala das, tolerantiam el constantiam 

» Simul da: ero, aul non ero, moriar aut sospiter : 
» Tibi moriar, tibi sospiler; sim, absim, tuus 4. » 


Quà veré christianà prece effusà, statim chorus in- 
cipit et, Euripidæis versibus de verbo in verbum trans- 
latis, de Jempsare, Fætiferi uxore, lamentatur ignoto 
morbo laborante et intrà domum fixo et jam propé des- 
perato animo latitante : 

« Petra celebris est hic 
» Quædam, vitrea dis aqua, etc. 2. » 

Ipsa interim, nutrici innixa, apparet mulier, pallido 
vultu, fixis oculis, languida, irrequieta, mortemque 
vultu præferens, quam utrüm Phoedram an Jempsarem 
dicas, in dubio est. Exoritur indé maximè miserabilis 
sermo et antiquà simplicitate lamentabilis nutricis cüm 
Jempsare (id est cum Phoedrà) dialogus, quem de græ- 
co in quamlibet linguam conversum omnibus sæculis, 
omnibusque locis viri eruditi summa admiratione rapti 
stupuerunt. Hoc scilicet bené de Musis Simonides me- 


1. Simonidis Opera, ete. Castus Joseph, p. 24. 
2. Vide Euripidis Hippolytum, V. 120-174. 

ritus est, quod in æternum servandos colendosque ver- 
sus fidè et non infeliciter ad Euripidis imitationem la- 
tino sermone expressit. Atticum tragicum nostrumque 
verè Græcum Racinium, moris licet aliquando tragce- 
diam impedientibus, totos tamen celerrimo loco agnos- 
cas, quüm, nutricis et chori percontationibus victa, libi- 
dinis non jam potens, pudore frustrà reluctante, dilecti 
sibi penitüs juvenis, cujus amore ardet et perit, miser- 
rima Jempsar nomen obliquo sermone ægra et cunc- 
tabunda tandem confiteri aggreditur : 


« Nutrix. 


» Hoc quoque tibi scias; vel mari asperiorem ego 
» Te jam putâro, si mori cruda obstines, 
» Teque Dominumque tuum, tuosque liberos 
» Prodens; quibus plagosa mox aliqua imperet 
» Noverca, miserosque miseris tractet modis; 
» Vel servoli ipsi pessimè usquè insultitent; 
» Veliste, qui anté te politur nunc domo 
» Josippus. 

» lempsar. — Ach me! 

» Nutriz. — Pungit hie te scilicet. 

» Iempsar. — Perii, occidis me, mater, undique occidis; 
» De juvene eo sit, obsecro, silentium. 
» Nutriæ. — Vide, ut sapis : sapiens tamen, dedità opera, 
» Servare te tibi, tuisque negliges? 
» Iempsar. — Amo liberos; sed jactor alio turbine. 
» Nutrix. 一 Verüm tamen puras manus fers crimine. 
» Iempsar. 一 Manus quidem pure; ast animus ærumnam habet. . 
» Nutrix. 一 Nim inimicus aliquis censcit in te aliquod malum? 
» Tempsar. — Amicus exest, non volentem non volens. 
» Nutriz. — Nim Fœtifer Dominus facinus in te facit? 
» Iempsar. — Utinain né ego illum inveniar afficiens malè! 
» Nutriz. -— Quæ tandem ea est acerbitas, qu: urget mori?.... 
» Iempsar. — Quid quæso? quale hoc est, amare quod vocant? 
» Nutrix. — Suavissimum et amarissimum, filia, malum. 
» Iempsar. — Nos alteram tantüm hujus utimur vicem. 
» Nutriz. — Eho! tibiné preter virum cognitus amor ? 


$ 

E] 
» Iempsar. 一 Nollem agnitum; sed rapimur æstu ingratiis. 


» Nutriz. — Quis is? vel undé, crimine qui te appetit? 
» Tempsar. 一 Cujatem eum tu dixeris juvenem exterum? > +, 
» Nutrix. — Nostrumné Josippum? 
» Iempsar, 一 Loquentem te audio; 
» Non ipsa narro 1... 
^» Porro odi et illas, quæ pudicæ, grandibus 
» Verbis tenüs, sub corde celant pessimas 
» Audacias : istæ, 0 Domina Pontica Cypri, 
» Quà fronte tandem conjugum vultus sacros 
» Contrà obtuentur? quomodo vel complices (?) 
» Sceleris tenebras non pavent? atque angulos 
» Ipsos domorum, fortè ne vocem duint? 
» Hee namque me, 6 charæ, neci nune mancipant; 
» Ne unquàm virum meum inveniar urens nota 
» Infamiæ; neu filiis conflem nefas, 
» Quos strenuos quando siné scelere extuli ; 
» Juge hoc decus habeant diüque floreant 
» Splendore mentis, gloriosi vel meam 
». Vicem, nec ob matrem malè in vità audiant 2! > 


Simonidem adhùc, auspice Euripide, facundum et 
veré tragico afflatum spiritu quo magis laudo et admi- 
ror, eo magis dormitantem, imo aberrantem reprehen- 
do simul ac doleo. Nempè, quam audientium animos 
moestitià et terrore captos ita teneat ut jam neminem 


4.*Vide Euripidis Hippolytum, V. 304-352. — Vide insuper 
nostri Racinii haud unquàm perituros versus (Phèdre, acte I, 
scène LII). 1 

2, Totos de Euripide assumptos versus nemo est qui non 
agnoscal : 


« Mioû Sé xal rag odqpovas pév Ev Adyars, 

» Adüpa ÔÈ trdpers ob xara XEXTYULEYO5。 

» Al mag moz, © Ofcmowa movria Kümpt, 

» Boémovaw és mpdowma. rüv Guveuverõy ; 

» OdTE oxdtov ppiosoucr tov Evveoydrny, x. T. À, > 


(Hippolytus, v. 444-434). 

invenias qui miserrimee Jempsari illacrimans fata non 
incuset aspera, eam vix feram tantà voluptatis vi rap- 
tam, tantis procellis exagitatam, scholasticis de amoris 
naturà et incrementis quæstiunculis indulgentem, et 
(quod pejus est), pernotis illis convitiis indecenter fce- 
minas afficientem quæ meliüs Euripidæus Hippolytus, 
Phaedri libidinem indignans, in vulgus jacet muliebre!. 
Graviora tamen carpenda sunt : Jempsarem enim post- 
quàm miseratione quàm odio digniorem, Euripidis ad 
imitationem, finxit et æstum voluptatis silentio cohiben- 
tem morique obstinatam in scenam produxit, quis pa- 
tiatur eamdem subito in pejus vergentem, omnique 
amisso pudicitiae decore, palàm nutrici adstantibusque 
foeminis narrare quibus efflagitationibus Josephum 
bis terque adurgere non dubitaverit, quas repulsas tur- 
piter tulerit, quibus precibus instare, quibus denique 
arlibus abnuentem, si res poscat, perdere intendat? 
Hanc non jam ex Euripide, sed à Seneca totam arrep- 
tam, in facinus audacem, voluptate accensam, libidinis 
et iræ impotentem agnosco mulierem, plebeiam qui- 
dem et odio dignam, meretricem potiüs quàm uxorem ?. 


1. Confer Simonidis Castum Josephum (p. 43 et 44) cum Euripi- 
dis Hippolyto (v. 612-644). ; 

2. Vide acutissimum illud et veré atticum de utraque Phædrâ 
Græcà scilicet et Latinà, judicium, quo, ut ita dicam, quantùm 
Græcià Roma distet ostendi mihi videtur : « L'art grec avait donné 
» à Sénéque une Phédre chaste et malheureuse, à laquelle les dieux 
» ont imposé un amour incestueux, mais qui oppose à cet amour 
» toutes les répugnances du sentiment moral, et n'est vaincue, à la 
» fin, que parce qu'elle est moins forte que les dieux. Dans la Phédre 
» d'Euripide, l'amour est un poison versé dans son cceur par une 
» divinilé ennemie. Dès qu'elle s'est sentie coupable, elle a essayé 

Exeusarem sané Simonidem, si, re penitüs perspecta, 
Jempsarem sibi constantem, seu Græcæ, seu Latinæ 
propiorem Phædræ finxisset; ambiguam vero et à 
seipsà quasi discrepantem non possum quin alienam 
tragcedià censeam, auctore Flacco : 


«.,... Servetur ad imum 
a Qualis ab inccepto processerit, et sibi constet. » 


De fabulæ autem conclusione quid dicam? Quüm nu- 
trix primüm in scenam redeat apertè lacessitum ab 
 Jempsare Josephum impudenter narratura ; Foetifer 
| exindé ab uxore delusus de hominum perfido et ingrato 


» de secouer le joug; mais, se voyant la plus faible, elle a pris la 
résolution de mourir et d'emporter avec elle dans la tombe son 
fatal secret. A la fin, poussée par sa nourrice, qui lui demande la 
cause de ses souffrances, elle laisse entrevoir cet amour, mais 
avec quel mélange délicat de pudeur et de passion! Elle aussi 
parle de Pasiphaé, sa mére; mais, au lieu d'envier ses plaisirs 
monsirueux, elle en parle avec pitié; elle avoue non pas qu'elle 
a du plaisir à aimer, mais qu'elle souffre de la méme fatalité 
honteuse que Pasiphaé ; elle songe bien plus à ce qu'elle perd 
d'innocence et de vertu qu'au bonheur impur que lui donnerait 
un amour partagé. 

» Dans la pièce de Sénèque, Phèdre est combattue par sa nour- 
rice; mais elle n’en est que plus opiniatre; on ne la fait pas rougir 
en la blàmant : on l'excite. Dans la pièce d'Euripide, la nourrice 
transige; elle accorde qu'une faible femme ne peut tenir téte à 
Vénus; mais Phèdre n'ose pas profiter de ce funeste secours : elle 
rougit dese voir accusée. La Phèdre grecque, justifiée et presque 
encouragée par sa nourfice, n'en persiste pas moins à mourir. 
La Phédre latine fait semblant de vouloir mourir, pour corrom- 
pre la sienne; et celle-ci, en effet, y est si bien prise, qu'elle se 
fait l'entremetteuse de ces malhonnêtes amours. Lequel des deux 
poëtes a le mieux connu le cœur humain? Les deux Phédres sont 
» vraies, je le veux bien; mais celle d'Euripide est une femme; 
» celle de Sénéque n'est qu'une prostituée. » (Nisard, Etude sur 
les poëles latins de la décadence, 2e édition, Paris, Hachette, 1849, 
tome Ier, p. 121). 

animo, philosophi more, disserat, et ipse deniqué Jo- 
sephus in vincula, jubente F'cetifero, conjectus, coelesti- 
que luce, si nuntio credimus, affulgens injuriam sibi 
illatam silentio patientiàque tramittat, miserationemque 
ab Jempsare in se totam convertat? Penultimum tan- 
tüm chorum notabo, scriptum equidem Claudiani ad 
imitationem, rei autem optimè accommodatum con- 
cinnoque stylo conditum : 


« Strophica. 


» Quüm mente me ab terris fero = 
» Et templa coeli lumine contueor, 

» Vicibusque cuncla fixis 

» Ire et redire cerno, 

» Noctem cedere luci, 

» Lucem nocte recondi, 

» Canitiem ninguidæ 

» Hiemis vere resolvi 

» Et sertis florentibus 

» Redimiri, frugibus r 
» Mactam æstatem deindè venire, 

» Tandem autumnum pomis uvis- 

» Que datis, hiemem revocare, 

» Eumque jugem circulum 

» Meare et remeare ; 

» Curam Deos habere rerum 

» Atque esse providentiam 

» Agnosco, plena tranquille spei. 4 


» Antistrophica. à 


» Mox deindè, ubi humanas vices 

» Ludumque fortune ancipitem, el gradu 
» Dubio revulsa fata 

» Specto palàmque cerno ; 

» Impuné ire nocentes, 

» Virtutem malé plecti, 

» Omnigenis pessimos 

» Opibus præsidiisque 

» Pollere insultareque 
» Melioribus, neque 
» Defensorem ullum esse bonorum; 
» Magnum torporem mens sentit 
» Mea; sub dubium propé, fixam 
» Divüm vocans potentiam. 
» Sed absit; potiüs nos 
» Stultos puto, Deos quàm iniquos : 
» Occulta multa sunt Dei 
» Decreta ; nulla non justissima !. » 

Simonidis Penthesileam ad Quinti Smyrnæi æmu- 
lationem, et non apté quidem, compositam parvi 
facio; quüm pœnè tota arroganti Amazonidis ser- 
mone, Æneæ loquacissimi confabulationibus, nutri- 
cisque Astyanactis lamentis constet. Choros vulgaribus . 
sententiis humilique sermone vix suprà dialogum emi- 
nere censeo. Andromache» tamen questus de occiso 
Hectore, spemque de Astyanacte patris futuro ultore 
prorsüs laudo, licet Quinto Smyrnæo potiüs quam 
Simonidi locus ille sit adscribendus. Penthesilez vero 
novissima momenta, sauciæ decentem ex equo lapsum, 
Achillisque minas et convitia subito in desiderium et 
lacrimas versa, quüm virginis à seipso occisæ formam 
stupeat simul et ardeat, Simonides quàm infeliciter, 
quàm longé ab homericà Quinti Smyrnæi simplicitate 
expresserit, jam ex iis querelis quis dijudicet, quas, 
facie Amazonidis detectà, /Eacides effundit : 

UE TOS o Virgo misera, 
» Quæ te mala, inquit, mens, virorum in prælia 


» Conjecit? Aptiüs fuisses inclyta 
» Mater familias, et domum auxisses tuam 2. » 


4. Vide Simonidis Carmina : Castum Josephum, p. 495-198. 
2. Vide Simonidis carmina : Penthesileam, p. 227. 

Amore defunctæ bellatricis Achillem exarsisse , 
quis ex iis frigidissimis versibus unquàm intelligat? 

Herculem Prodiceum commemorare sat erit, quàm 
in eo nihil inveniatur, quod non è Xenophonte sit 
arreptum, eleganti tamen carmine exornatum. Præs- 
tantissimum etiam in Joél prophetá stylum laudo: 
Simonidem autem qui absolvam, quüm, Sacræ Bi- 
bliæ audacissimus interpres, sexcentis versibus bre- 
vissimum et sublimi ipsà brevitate eximium prophetæ 
vaticinium reddiderit ? 

Fluens plerumque Simonidi sermo, pulcherrimis 
similitudinibus egregiisque verborum figuris distinc- 
tus; aptè compositi latinéque sonantes versus: lon- 
giores tamen ambitus, sententiæ seepiüs pernotæ, et 
præsertim nimià, ut dixi, imitatione referta carmina. 
Que vitia si quis meritis rependat, eruditum potiüs 
quam alto elatum spiritu virum dicat, non tàm re 
quàm verbis laudabilem et rhetorico potiüs quàm . 
poético more carmina componentem®. À 


1. Justum Lipsium, Simonidi amicum, de eo, Bivè nimià decep- 
tum indulgentià, sivé quàdam familiari blanditià amplificantem ea 
de Simonidis ingenio scripsisse miror : « Ego, mi Simonide, ut 
» de affectu dicam, pretium laborurh meorum censeo à talibus 
» amari: id est à doctis, bonis, quorum inter apices te pono. Ut 
» fama mihi non docuerit (quam et hic habes), unum illud carmen 
» tuum in Imagines Zamosciane Diete approbet; quod, ila me 
» Deus! eruditum, antiquum, suave est et numeros ac phrasim 
» Catulli ac veterum illorum habet. Macte! spondeo tibi paucos in 
» Europà esse (et est ingens poélarum copia, ut apum) paucos, 
» inquam, qui, meo quidem sensu, sic scribaut. » (Justi Lipsii 
Epistole, ep. vit, p. 56.) 

VI 


« Poétarum latinè scribentium ingentem , ut 
» apum, esse copiam, » non immerito Justus Lipsius 
dictitabat. Quod in Polonià præcipuè verum est. 
Extremo enim sexto decimo sæculo, et septimo de- 
cimo ineunte, jam undiquè omnigenos omnimodo 
versus latinos scriptitantes in Polonià viros invenias, 
quibus licet indulgentes artibus et de omni re disse- 
rentes, quüm illo tempore ingenui viri indicium 
fuerit latinè loqui et scribere. Præcipuos nomine 
novisse sat est: philosophum scilicet Joannem à 
Glogow ; theologum Opatowski; astronomum Coper- 
nic! ; historicæ rei scriptores Cromer, Bielski et Sar- 
nicki; legatos Hoziusz, Reszka et Solikowski; me- 
dicos Sixtum, Erasmum Leopoliensem, Zimmermann, 
Oczko et Strus; jurisconsultos Przyluski, Podkanski, 
Zawadzki, Tucholezyck ; grammaticum Ursinum ; 
mathematieum Broski ; Maximum Ducem Zamoscium ; 


1. Carmen conscripsit, cui titulus : Septem sidera, septem odis 
compositum, septem strophas complexis. Quem sané numerum, 
si Wisnievio credimus, non temerè Copernic sibi constituit, quim 
docta antiquitas non plüs quam octo el quadraginta sidera novisset, 
additoque uno, stropharum numero siderum numerus adæquaretur. 
Carmine piissimo Christi vita narrabatur : prima scilicet oda re- 
ferebantur prophetarum valicinia; secunda, Patriarcharum vola ; 
terlia, Nativitas; quartà, Magorum adoratio, et cetera in hunc 
modum. 

præcipuè inclytum polonicis carminibus Zbylitowski, 
permultosque alios quos memorare tædeat. 

Unus è tot poëtis segregandus est : nempèSarbievius!, 
Flaccus cognomine dictus Polonus; nec immerito 
quidem, si lyrica Flacci carmina tantüm intelligas, 
omissis iis quibus maximè inclaruit, nulli imitabilibus 
satiris et epistolis. 

Natus est Matthias Casimirus Sarhiétéis A. D. 
MDVC, in gentilitià Sarbieviorum villà, in Masoviæ 
Ducatu, Palatinatu Plocensi, patre equestri et matre 
Anastasia Milewska, illustri gente exortà. Post abso- 
luta feliciter in Pultoviensi gymnasio? puerilia studia, 
Societati Jesu nomen dedit, vix septimum et decimum 
setatis annum ingressus. Vilnam missus in tirocinio 
biennium exegit, St. Kotskæ, consanguineo suo ac 
virtute insigni æmulatus. Philosophicum deindè cur- 
riculum emensus, in Academià Vilnensi docendi mu- 
nere per aliquot annos perfunctus est. Theologicis 
studiis jam maturus Romam petiit, atque ibi, post 
multa itineris incommoda, rapto à latronibus propé 
Bambergam viatico, socioque mortuo , pervenit. In 
Urbe summa gratià merito exceptus, non solüm theo- 
logiæ, pro Societatis more, sed etiam poési, proprio 
ingenio impellente, studuit atque adeo inclaruit ut 
breviter poéseos professor habitus fuerit et ea que 
Vilnæ de acuto et argulo anteà docuerat, Romæ 
per Augustum et Septembrem prelegerit, summa 
plaudentium Romanorum frequentià. Antiquis insu- 


1. Polonicé Sarbiewski. 
2. Polonicé Pultusk. 

per monumentis, signis ac numismatibus pervisendis 
maximam curam adhibuit, ducente ipsum Alexandro 
Donato, opusque instituit de Diis gentium, quod 
posteà quatuor in libros distinctum perfecit. Summo 
Pontifici Urbano VIII ob insignem Odarum præstan- 
tiam carissimus et ab eo poéticà. laureà aureoque 
numismate donatus, idemque designatus est qui Bre- 
viarium expoliendum curaret, hymnisque quibusdam 
castigandis et ad justos numeros revocandis, vel novis 
etiam componendis præesset : Paschalis enim hymnus 
Ad regias agni dapes non alium quàm Sarbievium 
nostrum emendatorem habet. 

In Poloniam exindé, conclusis post quintum annum 
theologicis studiis, reversus, Vilnæ rhetoricam postea~ 
que theologiam docuit, singularemque in se Ladislai VI 
benevolentiam ita meritus est ut, quàm, eo presente, 
theologiæ doctor inauguraretur, detractum annulum 
rex ejus digito ipse inseruerit. Imo Sarbievium paulo 
post elegit, qui sibi à sacris esset concionibus; quo in 
munere, licet aulæ vitia liberrimé carperet, aulicis ta- 
men acceptus esse non desiit, principique adeo carus, 
ut eum itinerum suorum omnium et sæpè etiam vena- 
tionum socium sibi voluerit Ladislaus. Eodem comito, 
Thermas Badenses profectus est, ubi ille tàm in pan- 
gendis novis carminibus, tim in Lechiade sua perpo- 
lindà!, otium et operam collocavit. Ætatis annum non 
plùs quàm quintum et quadragesimum quüm nondüm 
complevisset, A. D. MDCXL obiit, omnibus ob insi- 


1. Epicum carmen, Lechias, à Sarbievio summá cura conscrip- 
tum atque ipsi clàm ereptum, etiam nunc desideratur. 

gnem pietatem, animi comitatem ingeniique præstan- 
tiam desiderandus. 

Carminibus pœnè unicè indulsit, quæ pro tempore, : 
nunc ob accepta munera patronis suis gratias acturus, . 
nunc Europæ principes ad recuperandam Græciam ad- , 
hortatus, nunc in Christi vel Beatæ Virginis Mariæ lau- 
des effusus, nunc autem de philosophicis quæstiun- 
culis: poéticà disserens, summa curà summáque animi 
voluptate scriptitare solebat. Flacco quantüm æmulari 
studuerit, jam ex ipsis numeris, stylo atque argumen- 
tis carminum statim quis agnoscat!. Sermonem au- 
tem latiné quodammodo sapidum ac redolentem ut 
adipisceretur, nihil inexpertum, nihil intentatum reli- 
quit : quüm in latinorum poétarum concilio, ut ita 
dicam, quotidie versaretur, familiaris Nasoni, Flacco 
Maronique factus sodalis: aiunt enim in Drohicensi 
Patrum Societatis Jesu domo repertum Virgilium 
cujus in calce ab ipso Sarbievio notatum erat quoties 
unumquemque poëtarum perlegisset : Virgilium sexa- 
gies, cæteros decies et ampliüs à se perlectos esse testa- 
batur. Quod ei adeo feliciter cessit ut sibi integra 
latinitatis succum et quasi quemdam florem arripuerit, 
et is extiterit quem, ob insuperabilem sermonis elegan- 


1. Quod uno exemplo comprobare liceat: nempè carmine in 
D. Virginem Matrem sæculari (lib. II, odà xvu), quo Beate 
Marie laudes iisdem metris, eodem versuum numero celebrare 
instituit, quo et Flaceus Apollinem Dianamque (Vide Carminum 
libro I, oda xvin). Utitur plerumqué strophis elcaïcis, seu saphi- 
cis, sive asclepiadeis, item asclepiadeis cum dactylicis glyconicis, 
aliquando etiam iombicis trimetris cum dimetris conjunctis, quo- 
cunque vero venuslissimé. 

tiam et sinceritatem, numerorum venustatem omnique 
labe carentem suavitatem, præstantissimis latinorum 
carminum auctoribus, Sannazario, Politiano et Santolio 
sequiparandum ac pœnè antiquis poëtis adscribendum 
aptus et æquus judex censeat. Jam nulla in eo carpenda 
dubia vel obsoleta verba; jam nullus quod aures offendat 
syllabarum concursus; nulla dissona aut malè conjuncta 
invenias. Hoc tantüm asperior quis reprehendat quod 
aliquando, pro sæculi more, delicatioribus aut diminu- 
tivis verbis, aut etiam argutiolis indulgeat, sui nimiüm 
curiosus et blandulis illecebris potins quàm ingenuà 
orationis forma captus. 

Quod autem ad rem attinet, eum non altiüs evolare: 
doleo. Ladislao vel Urbano VIII, gentive Barberinæ 
gratias agentem nihili facio, quam sententiis pernotis 
utatur et singulari verborum venustate inanes et rerum 
inopes versus vix adornare valeat. Sinceriorem eum et 
majore spiritu elatum versus condidisse patet, compo- 
sitis in honorem Christi aut Beatæ Virginis carminibus, 
quam Dei amore penitüs captus et quasi inflammatus 
arderet. Hunc tamen velim de tantis mysteriis scriben- 
iem majore animo esse et eas nunquàm argutiolas 
affectare quas ab Italis concetti dictas sæpius è So- 
cietate Jesu auctores coluére. Placeret utiquó paganas 
fabulas christianis precibus non misceri, Olympumque, 
ut sæpè fit, Paradiso; Beatæ Mariæ Magdalenæ cruci 
innixæ « teneras frontis nives roseosque vultus » non 
commemorari!, sacrive Canticorum Cantici sublimem 


1. Vide Lyricorum, libro IIT, odam 1; libro II, oda xxv, sacrum 
Salomonis epithalamium. 

spiritum in argutas acutasque blanditias non delabi. 
Sarbievium tamen aliquando veteribus Polonorum 
usum cantilenis, sacra carmina pulcherrima condidisse 
fateor, quorum unum hic afferre liceat : 


« Diva per latas celebrata terras 
» Coelibi Numen genuisse partu, 
» Mater et Virgo, genialis olim 
» Libera noxe : 
» Dulcé ridentem populis Puellum 
» Prome formosis, bona Mater, ulnis, 
» Expiaturum populos manu de- 
» mitte Puellum. 
» Apta düm nostris venit hora votis, 
» Supplices audi, meliore mentes 
Erudi voto! socià Puellum 
» Voce precamur. 
Integram nobis siné labe vitam, 
Prosperam nobis siné clade mortem, 
» Christe, stellatasque, Maria, Divüm 
» Annue sedes. 
» Numinis nalam libi crede prolem, 
» Qui pius eredi cupis! Ille multis 
» Pressus ærumnis populos ab imo 
» Eruit Orco. 
» Ille non unquàm pereuntis ævi 
» Seripsit hæredes et inobsequentis 
Præsidem leti cohibet severæ 
» Lege catene : 
» Ausus indignum tolerare letum, 
Sontis Adami memor. Ille necdum 
Prævius ductor penetrarat alti 
» Limina coeli, 
ə Donec informi Deus è sepulcro 
» Prodiit victor : bené jam supremo 
» Assides, Adam, solio perennis 
» Hospes Olympi. 
Nos tuam plebem sobolemque sanctis 
Adleges.campis, ubi regna Divüm 
Gaudii torrens et inundat almi 
» Flumen'amoris. i d 

» Saucium nobis latus, et eruentas 

» Ille plantarum manuumque plagas 

» Sustinet : nobis medicos latus de- 
> Stillat in imbres, etc. 1. » 


Odas philosophicas sacris carminibus antepono, que 
videlicet simpliciore stylo et prudentibus sententiis in- 
signes, totum Flaccum interdüm spirare mihi videntur. 
Documento sit hæc, inter multas alias, oda, ad Pu- 
blium Memmium conscripta, quà vitæ humanæ brevi- 
tatem benefactis extendendam esse demonstrat : 


« Quæ tegit canas modo bruma valles, * 
» Sole vicinos jaculante montes, 
» Deteget rursum. Tibi quam nivosæ 
» Bruma senectæ 
» In caput seris cecidit pruinis, 
» Decidet nunquam. Cita fugit ætas, 
» Fugit Autumnus : fugient propinqui 
» Tempora veris. 
» At tibi frigus, capitique cani 
» Semper hærebunt : neque multa nardus, 
» Nec parüm gratum repetita dement 
» Serta colorem. 
» Una quem nobis dederat Juventus, 
» Una te nobis rapiet Senectus. 
» Sed potes, Pub'i, geminare magna 
» Nomina fama. 
» Quem sui raptum gemuére cives, 
» Hic diü vixit. Sibi quisque Famam 
» Scribal hæredem : rapiunt avaræ 
» Cetera Lunæ?2. » 


Præcipuum autem in celebrandis Poloniæ victoriis 
cladibusve deplorandis Sarbievium invenias, quem, 
patrie studio flagrantem propellendæ Turcarum bar- 


1. Sarbievii carminum libro IV, odà 222. 
2. Vide Sarbievii Carminum Libro II, odam u. 

bare colluviei Græciæque liberandæ cupido invasit. 
Subditas Othomanis Athenas continuo lamentatur et 


principes 


Europe precatur ut, positis discordiis, ad 


sacrum bellum unanimes se convertant. Quà autem 
vi, quàm elato spiritu, quo poético afflatu occupatas 
sæpiès Turcarum exercitu Polonia fines civibus suis 


denuntiaverit, nemo est qui non miretur. Sic incipit : 


JEterna labes, nec reparabile, 


» Polone, damnum, Poloniam Getas | 


» Impuné vastare, et dolendas 
» Poné Tyram numerare prædas. 


» Eheu pudendum ! Threïcii canes 
» Egére pre se popularium 


= 


» Armenta damarum, paternis 
» Non iterüm reditura lustris. 
Pars impudicis vendita Thracibus : 
Pars Tauricanos jussa sequi Scythas, 
» Eheu ! Gelonorum Polonis 
» Strata canum caluére nuptis ! 
Manus latronum ruris et oppidi 
Ignara, nostras irruit (heu pudor!) 
» Urbes, quibus pellita raptas 
» Plaustra vehunt revehuntque gazas. 
Neglecta quondam sic pecorum lupi 
Armenta vastant; quæ neque pervigil 
» Servat magister, nec fideli 
» Cura canum comitata gressu. 
Quantum Gelono pectoris addimus, 
Si versa turpi terga damus Scythe, 
» Jam pœnè laturo probrosas 
» Civibus Imperioque leges! 
Heu rumpe somnos, et vigiles age, 
Polone, curas, nec revocabili 
» Diffide Fortunæ, aut fugaci 
» Anteveni tua fata tergo. 
Tibi refuso, nune age, sanguine 
Pulchri Gelonus nominis eluat 
» Labem, et colonorum cruentis 
» Damna riget lacrymosa rivis. i 


http://rcin.org.pl 


80 DE POETIS LATINO-POLONIS 


» Surgemus? An nos distinet aurea 
» Mense supellex ? quos manet (heu dolor!) 
» Hee mensa convivas? is auro 
» Nempé bibat cui dulce ferrum est. 
» Nervum recusis in pretium scyphis 
» Bello paremus. Quæ malé per vias 
» Sparsit platearum, tuendis 
» Hee eadein neget arca muris ? 
> Hæc munerati nos potioribus 
» Servemus ausis. Pectora non priüs 
» Quàm vulnerantur scuta : frustrà 
» Exanimem tegit umbo dextram. 
» Me prisca lactat fabula, crescere 
» Per ipsa Lechum damna. Sed heu! recens 
» Né me repellat Fama, Lechum 
» Damna suis cumulare damnis?. » 


Exstincto Sarbievio exstinctam etiam Latino-Polo- 
nicam poésim videas: etenim eo tempore, cüm in 
cæteris Europe partibus, tim in Polonia, macaronicis 
primüm carminibus, ac deinceps operibus unà linguà 
compositis, crevére gentilitii scriptores, mox perpolito 
et amplificato nativo sermone eam laudem adepturi 
quà nunc exornati nullum jam nisi inter eruditos la- 
tine lingue reliquum dant locum. Multi quidem, 
septimo decimo atque etiam ineunte octavo decimo 
sæculo, exstitére latinorum carminum auctores, Socie- 
tate Jesu magna pars 'orti, nempè Ines, Ustrzychi et 
ceteri quos né referam quidem, atque ipse Skorski, 
A. D. MDCCXLYV, versibus latinis carmen heroicum 
Lechicum edere non dubitavit : verüm inter tot viros 


1. Carminum Sarbievii libro 1V, vide odam V. — De Sarbievio 
plura non edisseram,.quüm opera ejus, vicies edita, in promptu 
sint, et tota quidem digna que legantur. ; ay 

poëtam invenies nullum, qui, jam imminentibus Po- 
loniæ fatis, antiquas Musas omine felici coluerit. 


Vil sic 


Latino-Polonice poësis fata jam penitis absolvi. 
Duodecimo natam sæculo christianæque fidei strictè 
conjunctam commemoravi, quae, postquàm per obstan- 
tes paganos civiliumque bellorum procellas lentissimè 
et rudibus quidem atque incomptis poétis creverit, ttm 
demüm per aperta emensa, patrie modo labantis 
solatricem , modo florentis ornatricem se ostendit. 
Quinto decimo deniquè et sexto decimo sæculis, vi- 
gentem laudavi, quüm Janitius elegos Tibulli more 
scriberet, Acernus Russis Georgica componeret, Si- 
monides tragædiæ antiquæ miracula redderet, atque 
Sarbievius ipsi Flacco non infeliciter æmularetur. 
Cujus quidem carmina suprema et, ut ita dicam, La- 
tino-Polonicæ poésis cycnea vox licet esse videantur, 
quüm Polona lingua jam Latinæ undique substituatur, 
tamen in ipso nativi sermonis flore quamdam inveniri 
et laudari censeo antique, seu Græcæ, seu Latinæ 
venustatis umbram. Quis enim Graecarum Musarum 
discipulum non dicat Micievicium illum, Polonis» 
laborantis studiosissimum defensorem, versibus iis qui- 
bus modo juventutem polonicam in ultionem pa- 
rentum crescere hortatur, modo, carmine exulibus 

è 

‘dicato, patriæ resurgentis futura fata redivivamque, 
"ut ita dicam, gloriam prænuntiat ? Quas preces, quae 
vota benigné Deus accipiat ! Quidquid vero acciderit, 
hoc saltem, vel in ipsà Poloniæ ruinà, Polonos poétas, 
seu nativà lingua, sivè latinà scribentes exemplo 
suo ostendisse certum est, gentem Polonicam, ut ipsa 
sibi vindicat, mores, ingenuarum artium cultum, 
litterarum laudem ingeniique comitatem à Roma et 
Occidente arripuisse, quibus defensa, vim patientià 
superat et, sumptis ex ipsà clade viribus, quoties op- 
pressa et fracta jacet, toties in Turcicam Moschamve 
barbariem indignans resurgit et invicta. 

Non tamen me fallit inter Polonos diutinam haberi 
de recentiori latinà poési controversiam, quüm alii sus- 
citatos et illustratos latinis Musis civium animos, alii 
contra in pejus versos asseverent. Nonnullos enim his- 
toricæ rei seriptores invenias qui doleant tot egregios 
poëtas totam ingenii vim ad id contulisse ut antiqua 
linguà fictitiisque carminibus obsoletos mores et paga- 
nas fabulas renovare aggrederentur. Quam quidem 
ego sententiam, si latino-polonicam poësim solam 
specto, asperiorem censeo : Polonis enim non malè 
cessit carmina primüm latind linguà composuisse, 
quüm ea ita vulgo in Polonia uteretur, ut jam, que- 
madmodüm suprà dixi, non optimates tantüm, sed et 
foeminze ingenuæ ipsique ex infimà plebe servi familia- 
riter inter se latinè colloquerentur. Latino-Polonicam 
poësim graviter tamen fero diutiüs excultam et, sexti 
decimi seculi usquè ad finem, imo septimo decimo 
ineunte, præstantes facundià viros eximiosque poëtas 

à nativi sermonis studio deterrentem; quam Polonia 
jamdudüm florentissimis gentibus adscriberetur et hoc 
tantüm necesse sibi haberet ut romani fori disputatio- 
nibus indulgere antiquarumque civitatum vestigiis in- 
sistere desineret, intestinis autem discordiisac civilibus 
bellis, quibus periit, finem imponeret, recentioremque 
rei publicae gerendæ modum et novos mores usurparet. 
Qüod quidem aliter cessit, ttm propter indomitam 
frangique nesciam Polonorum equitum indolem, tùm, 
ut opinor, ob nimiam antiquitatis imitationem ab eru- 
ditis viris et preesertim Societate Jesu diutiüs produc- : 
tam. i 
Neque id Poloniæ proprium, sed toti Europee com- 
mune censeo, temporibus iis quibus renatæ dicuntur 
littere. Non quod negem latinæ poésis studium litte- 
rarum et politioris vitae incrementis, longè post ever- 
sum Romanum imperium, non parüm profuisse. Quis 
enim ignorat, medii ævi sæculis, servatam in monas- 
teriis, unà cum antiquarum Musarum monumentis, 
illam qualemeunque latini sermonis umbram et inge- 
nuarum artium refota semina, que rursüm in flores 
fructusque, ut ita dicam, dato tempore crescerent? 
Quis nescit id latinze linguæ deberi quod, dùm Euro- 
pæ populi, alii aliorum ignari ideoque invicem infensi, 
perpetuis dissidiis bellisque laborarent, unum tamen 
vinculum superfuit quo docti tenerentur, unaque 
exculta est lingua quà communem omnes catholicam 
fidem gentes profiterentur? lis enim sæculis quee à Ca- 
rolo Magno usqué ad Beatum Ludovicum effluxerunt, 
qualis fuerit Europæ facies si quis diligentiüs exquirat, 

innumeris quidem principatibus divisos et quasi fractos 
populos agnoscat, in quamdam tamen christianam 
Rempublicam, Romæ non modo recentioris sed etiam 
antiquæ alumnam, coalescentes, ita ut scriptores Ita- 
los, Gallos, Germanos, Britannos nulos nisi humiles 
aliquot popularium carminum auctores: inveniat, latini 
verò plurimi anté oculos obversentur. His crevisse 
auspiciis, his magistris educatam esse Europam, dùm 
pueritià, ut ita dicam, teneretur, non modo non doleo, 
sed etiam gaudeo. Verüm, ubi jam adulta vires sibi 
proprias adesse ingeniumque ad majora erigi sensit, 
degenerasse et, quod pejüs est, litteris nocuisse mihi 
videtur diutiüs arctiüsque servatum latinæ non solüm 
poësis, sed etiam linguæ studium. Nempè, tertio et 
decimo sæculo, quam, debellatis Othomanis ac poene 
subactis magnatibus, regna in latum porrecta plurimas 
provincias communi ditione jam tenerent, tüm subito 
‘nativam linguam coli non infeliciter videas, nativo 
sermone opera componi, puerilia quidem aliquando, 
sæpiùs tamen ingenuà quàdam et candida simplicitate 
insignia; quin etiam exstrui illa veré divina templa, 
antiquæ artis monumentis tantüm præstantia quantüm 
dissimilia. Quæ quüm ita essent, latinæ linguæ jam 
unicé locus non erat, quæ utinam, ut optimus magister, 
discipulo in virum crescente, recesserit! Aliter tamen 
evenisse pernotum. Factum e$t enim ut, quüm catho- 
licam fidem plurimi Europe populi deseruerint et, 
novà fide jubente, sermone vulgari sacri ritus cele- 
-brati, imo sacri libri recitati sint, catholicis contra 
gentibus à pontifice romano et przesertim Societate Jes 

latinæ linguæ studium eo magis fuerit commendatum, 
nativæ autem poené damnatum. Quid autem, quod, iis- 
dem ferè temporibus, pulsis Byzantio Grsecis reper- 
tisque typis, græcarum latinarumque Musarum mira- 
cula in clariorem lucem edita sunt, quibus perlectis jam 
nihil nisi antiquum doctus quisque vir spiraret ? Tunc 
non solüm latiné scribere, ut anteà, id est res novas 
antiquis verbis significare, et quàdam universà linguà 
latinà loqui usitatum, sed etiam veré latini poëtæ un- 
diqué renati, qui paganam Romam totam in lucem re- 
vocare aggrederentur et se redivivos Nasones, Proper- 
tios, Flaccos Maronesque recentiorum Mcecenatum aut 
Caesarum in aulis degentes fingere imo et credere non 
dubitarent. 

Quintum decimum sextumque decimum ssecula lati- 
nis scriptoribus et poétis felicia præcipuè notanda sunt, 
quos non solüm apud gentes latino sanguine ortas, sed 
et totà Europa, quoad humanitatis sensus perferebatur, 
ipso sub Arcto atque in terrarum ultimá Thule, flo- 
rentes invenias, Præstantissimos illo tempore genue- 
runt Italia et Polonia vates, latinam scilicet linguam 
illa natura, hæc industria edocta. De Polonis equidem 
satis superque edisserui, quos pro meritis vel carpere 
vel laudare aggressus sum. Italos autem cceteris ante- 
habendos cénseo, quüm, latinæ elegantiæ quasi scripti 
hæredes, nativam cceli temperiem et clementiam car- 
minibus reddere videantur. Jam, renascentibus vix- 
düm litteris, Italicorum poétarum princeps, ipse Dantes 
latinarum musarum studiosissimum se discipulum pro- 
fessus erat, et Petrarcha, non propter italica illa haud 

unquàm peritura carmina quæ canzone dicuntur, sed 
ob latinum poéma cui titulus Africa, lauru poéticà 
Capitolio donatus erat; imo carminibus ad imitatio- 
nem antiquorum factis magis quàm iis que nativo ser- 
mone composuerat, gestire solebat. Sed quüm, auspice 
Medicorum gente, jam in alteras Athenas versa esset 
Florentia, tùm subito, propter Arni ripas, marmoreis 
in villis palatiisque omnium artium miraculis insigni- 
bus, poétarum confertum, ut ita dicam, agmen exstitit, 
qui latinæ poési unicè studerent. Longé ornatissimum 
omnium Politianum didacticis aut epigrammatibus 
preecipué valentem nemo est qui poétis Augusti tem- 
pore vigentibus apto versuum sono, latini sermonis 
flore et acutà sententiarum elegantià parem, ut ipsum 
Sarbievium, non ducat: cui sané nihil obtrectandum 
censeo, nisi quod nec asperé reprehendi nec vehemen- 
ter collaudari meretur et rebus sæpè futilibus indul- 
get! aut pro viribus majora molitur, nempè Hesiodi 


1. De Poliatini ingenio et operibus, vide acutissimum illud 
idemque, ut mihi videtur, verissimum judicium : «... A force de 
» goût, Politien était naturalisé romain du temps d’Auguste. Ses 
» vers, on ne les distinguait pas dela poésiede Virgile; ils en ont 
» le tour libre, ie mouvement et l'harmonie. Une passion s'y fait 
» sentir, et leur donne le naturel. Cette passion, c’est l'amour des 
» lettres porté au point d'étre lui-méme une poésie. Mais, on le 
» sent, une telle source est peu féconde. Le Dante, c'est tout un 
» monde, c'est le monde moderne; il a ouvert un trésor de poésie 
» nouvelle, toute une religion, toute une société. Les images de Po- 
» litien, bien qu'elles lui soient données par une réminiscence si 
» vive qu'elle vaut la réalité, ne mènent à rien et s'épuisent bien- 
» tót. Nous ne sommes plus assez clossiques pour étre ravis de ses 
» vers. Nous cherchons quelques traits de moeurs sous ce costume 
» de poëte païen. « Mæoniam urbem, » la ville d'Homère. Florence, 
» pleine de Grecs fugitifs et d'admirateurs de la Grèce antique, 

operibus Maronisque simul Georgicis ausus æmulari. 

Neapolis Florentiam mox, ut adsolet, imitata Lati- 
nam Academiam, auspice Pontano, condidit, quà docti 
viri carminibus latinis componendis præcipuè studue- 
runt atque hoc insuper sibi quasi proposuerunt, ut 
nihil vel in naturà, vel in artibus latinis numeris in- 
tentatum indietumve linquerent. Joannes Jovianus 
Pontanus inter sodales, propter acutum ingenium, 
summoperé eminuit, et, in difficillimo omnium genere, 


hymnis nempè et didacticis, stylum latinè sonan- 


tem, venustum et concinnum, aliquando tamen exqui- 
sitiorem et ab omni ambitu verborum non utique ne 
num adhibuit. 

Quid verd de clarissimo ejus sodali dicam, Sanna- 
zario scilicet, qui hereulà! recentiorum poétarum latinè 
scribentium princeps haberetur, nisi se perpetuum et 
nimium imitatorem ostendisset? Præcipuum ejus opus, 
epieum de Partu Virginis carmen nemo est qui, ob 
insignem versuum preestantiam et veré Virgilianum nu- 
merum non collaudet; sed eo graviüs ferendum est 
virum tanto poético ingenio præditum propriis viribus 
nunquàm evolavisse et, in tam admirabili tamque novo 
scribendi proposito, paganarum Musarum alumnos 
quasi ad calcem secutum esse, neque quamdam divini 
illius spiritûs particulam suscepisse, qua suscitatus Sa- 
cram Bibliam in carmen transtulit Miltonius. Inter 
cætera Sannazarii opera, notandæ inprimis, ut mihi 
videtur, eclogæ, stylo quidem personis aptè congruenti 


» était devenue, pour ses savants, la ville d'Homère.» (Villemain, 
Tableau de la littérature au moyen age, tome II, page 282.) 

et græcà venustate commendabiles, eo tamen vitiosæ 
quod, partim Theocriti, partim Maronis ad imitationem 
composite, dispares diversorum temporum mores eo- 
dem carmine concludunt. 
Nec Vidam omittam, virum sané audacem, qui, post 
scriptas ab Aristotele et Flacco artis poëticæ leges, idem 
opus aggredi non dubitaverit exemplaque preeceptis 
addere tentaverit, Horatianum illud consilium oblitus : 


« Et versate diù quid ferre recusent, 
» Quid valeant humeri. » 


Placet equidem leniter profluens oratio et quæ la- 
tiné sapit versuum elegantia. Quod vero ad rem attinet, 
nihil novi, nihil alti invenias : Flacci scilicet et Quin- 
liliani de poétà vel oratore informando præcepta undi- 
qué collecta longioribusque figuris repetita et quasi 
diffusa, quee probum quemdam verborum artificem effi- 
ciant, poëtam autem neutiquàm. Didactica Vidæ opera 
sive de bombycibus, sive de latrunculorum ludo vix 
commemoranda censeo, pueriliter videlicet præstantia, 
ipsumque epicum de Chisti vita et morte carmen tantis 
rerum, ut ita dicam, lacrimis longè impar, locis tamen 
ob insignem versuum suavitatem, candorem uberta- 
temque collaudandum. 

Septimo decimo sæculo ineunte, poétas in Italia la- 
tinà scribentes paucos et nullos nisi ignobiles reperire 
est. In Gallia vero Latinorum auctorum vel poématibus, 

| vel solutà oratione componentium non copiam invenias, 
sed turbam, licet nativæ linguæ decus jam summum 
haberetur. Paschieri, Thuani, Sancte Marthæ, Bezæ 

et Mureti exemplis usus bonus quisque vir hoc illo tem- 
pore præcipuum dare ingenuitatis signum putabat, si 
latinè scribere se doctum palàm profiteretur. Balzacius ` 
carmina edidit latina et latinas Vossio scripsit epistolas ; 
Salmasio Maresius, Hensio Morisius. Quin, ipso Ludo- 
vico XIV regnante, nihil de theologià, medicinà, juris- 
prudentià, et, utomnia uno verbo complectar, de scien- 
tiis paulo doctius scribebatur nisi latine, ita ut Cartesii 
opera pleraque latinà linguà composita sint atque, 
octavo decimo sæculo ineunte, Rollinus se excusave- 
rit ob editum vulgari lingua de studiis opus. Poëtæ 
autem latini quot et quanti ! Racinius, dum Portu Re- 
gio adolescentulus degebat, Virgilio æmulari propria 
linguà ccepit; Cornelius, anno MDCLXVII, latinum 
poéma de bello Flandrico cum multolegentium plausu 
confecit; Arverniæcomitia Flechierius latiné celebravit; 
imo ipse Bolæus, epigrammatibus latinis vix scholà 
egressus condendis studuit, qui latinze poési bello se- 
riüs indicto acerrimo, adversarios tamen versibus lati- 
nis pupugit. part 

Sed illi quidem gallicis operibus pernoti. Poétas au- 
tem multos alios invenias, latinis musis unicé deditos, 
seu in gymnasiis pueros docerent, sivè poési spontè in- 
dulgerent, quorum alteri superioris, alteri inferioris 
Latii incolæ sunt dictitati. Præcipui habentur Ruæus, 
Perierus, Rapinus, Vanierius et Santolius. Rapini 
quidem de Hortis carmen probé compositum et per 
æquas partes aptè distinctum commendant insuper con- 
cinnus sermo, versuum elegantia et sincera licet paülo 
frigidior venustas. Vanierii Prediwm Rusticum potius 

habeo, poético afflatu eximium, numerorumque præs- 
tantià insigne, cui tamen nocent in longius spatium 
producti libri XVI atque insuper Georgicorum memo- 
ria. Santolii autem hymnos feré totos admiratione 
dignos Ecclesia sibi vindicat, nec immerito, quàm poene 
omnes ex antiquis carminibus arrepti sint, numeris 
tantüm justioribus verbisque magis convenientibus 
refecti. 

Hoc ipso septimo decimo sæculo, jam non in Gallia 
tantüm, sed et in Britannià Germaniàque latinam 
poésim florentem vigentemque videas. Apud Britan- 
nos, Miltonius et Newtonius, apud Germanos Leibni- 
tius latinis versibus condendis diü et summo quidem 
studio navaverunt operam. Quin et in Germania, 
sacerdos quidam à Societate Jesu, nomine Masenius, 
præstantissimum carmen quinque libris de hominis 
peccato et redemptione composuit, cui titulus inscri- 
bitur Sarcothea et à quo Miltonius opus suum dictus 
est arripuisse. 

Latine tamen poésis jam fata properabant, quüm 
eruditus quisque didacticum carmen latinà scribere 
studeret, poético afflatu nullum, Musisque nociturum 
potids quam profuturum : de aviariis videlicet, vel de 
malis aureis, de cafæo, de thià sinensi, de gallina, 
de papilionibus , de aqua piceà : quæ pueros sanè 
meliüs quàm viros et poétas decuissent ! Nequidquam 
ille audax novarum rerum magister Voltarius adoles- 
centulus epigrammata latina conscripsit; nequidquam 
cardinalis Melchior de Polignac elegantissimum sed 
teediosum perlongumque composuit opus Anti-Lucre- 

tium, quo tota Epicuri doctrina philosophico more 
exponitur et confutatur ; nequidquam pertinax antiqui 
Parnassi pontifex et veré Romanorum ultimus Des- 
billons, octavo et decimo sæculo, inter gallicè scri- 
bentes auctores poené universos, latino sermone uti. non 
dubitavit atque fabulas ad Phaedri imitationem, de- 
functo Fontano, edere, sacrilegà quàdam audacia, 
tentavit.. Poësim obsoletam et à moribus omninó dis- 
sonam nemo jam fuit qui coleret, nisi in puerilibus 
gymnasiorum exercitationibus. Nec mirum : quüm id 
recentioribus sæculis peculiare sit et proprium ut ex 
omni re non quid amcenum tantüm sed quid utile appe- 
tatur et hæc brevi deseratur litterarum provincia quse 
ad eruditos tantüm spectat nec populo universo seu 
incitando sivé edocendo profutura videtur. 

Hæc autem Latinarum Musarum monumenta omnia 
intuenti mihi nescio quid incutitur dulce et acer- 
bum simul desiderium. Nempé me juvat servatum per 
tot sæcula antiquitatis decus, quà magistrà excussum 
illud, quo languebat Europa, diuturnum ignorantiæ 
veternum barbarique quondam populi nunc in gentes 
orbis terrarum reginas conversi. Mox vero, ubi suc- 
currit animo tantum tot insignium poétarum ingenium 
novissimis sæculis huic operi unicè deditum ut apud 
christianos paganas fabulas, apud Gallos Germanosve 
aut Britannos romanos mores renovarent , non 
possum quin doleam malé perditos labores, malé im- 
pensas inopportuno inccepto vires, quas utinam pro- 
movendis nativis litteris melits contulissent ! Quorum 
exemplo, ut omnia uno verbo complectar, manifestè 


pressum. 

apparet id quod frequenter dietititum sæpi iù 


bra placere posse nisi poli ex ipsa natura sit ex- 

